
MAELEZO JUU YA CHAPA YA TANO 

Bismillahir- Rahmanir- Rahvm 


Alhamdulillah! Tunamshukuru Mwenyezi Mungu kwa kutuwezesha kuendelea kukihu- 
dumia Kitabu Chake kitukufu. Na sasa, kwa furaha kubwa na shukrani za dhati kwa Allah 
(s.w.), tunawaletea wasomaji wetu watukufu chapa ya tano ya Qurani Takatifu zikiwa 
nakala 20,000. Kabla ya kuipeleka hii chapa ya tano mtamboni, tuliupitia upya Msahafu 
wote, na tukasahihisha makosa tuliyoyagundua. 

Sifa njema, utukufu na uwezo wote ni wa Allah (s.w.) aliyetuwezesha kutoa hii chapa ya 
tano. 


THE ISLAMIC FOUNDATION, 

P.O. Box 30611, 

Nairobi, Kenya. 

27th Dhul-Hijjah, 1407 (21st August, 1987) 


DR. MOHAMMED SAYIED, 
Kaiibu Mkuu. 



MAELEZO YA MTANGAZAJI 

BismillahirRahmanir-Rahym. 

Amejaalia Mwenyezi Mungu Mtukufu Kitabu Chake Kitukufu hiki kiwe ndicho cha 
ujumbe wa mwisho unaotoka mbinguni. Na amekiteremsha kwa huyu Mtume wa Mwisho 
mbora wa Mitume wake — Nabii Muhammad — Muongozi wa viumbe wote. 

Na Mwenyezi Mungu alileta Mitume Ambiyaa na Mitume Mursalina kwa watu wote, 
baada ya kila muda, katika nchi mbali mbali; kama Mitume Mursalina hawa: Adamu, Nuhu, 
Ibrahimu, Ismaili, Is-haqi, Yaaqubu, Yusufu, Musa, Daud, Suleiman, Yahya, Isa. 

Na wengine akawateremshia Vitabu Vyake. Na ilivyokuwa Vitabu hivi wameteremshiwa 
uma makhsusi na nyakati makhsusi basi havikusalimika — mwishowe — na miongezo na 
migeuzo na mipachiko. 

Na hivyo vitabu wanavyodai baadhi ya watu kuwa ni vya Mungu vimeteremka mbinguni 
— hawawezi watu hao kuonesha kwa yakini na uhakika zipi humo hizo sehemu za asli 
zilizoteremka mbinguni na hizo zilizoongezewa baadaye katika zama mbali mbali. 

Na ilivyokuwa Vitabu hivyo Mwenyezi Mungu kaviteremsha kwa haja za nyakati 
makhsusi tu ndiyo maana asivihifadhi na kupotea. Ama Qurani tukufu ameiteremsha juu ya 
Mtume wa mwisho ambaye hakuletwa baada yake Mtume Nabii wala Mtume Mursali. Wala 
hataletwa. Na akakamilisha kwa Kitabu hiki kitukufu dini yake ya haki na akatimiza kwa 
Kitabu hiki neema yake juu ya watu wote na akakijaalia Uwongozi na Mwangaza mpaka siku 
ya Kiama. 

Si haya tu basi, bali akaahidi kuwa atakihifadhi Kitabu Chake hiki — Qurani — 
hakitapunguzwa, hakitaongezwa na HAITAWEZEKANA kupingwa wala kuonekana na 
makosa, la kwa vitabu vilivyotangulia. 

Na huu Msahafu tulionao uliotapakaa ulimwengu mzima, tunaweza kusema — bila ya 
shaka yoyote wala kusitasita — kuwa haya ndiyo nafsi ya maneno aliyoyateremsha Mwenyezi 
Mungu Subhanahuu Wataala kwa Mtume Wake Muhammad Salla Ilahu Alyhi W'aalihy 
Wasallam kwa karne kumi na nne na zaidi tangu leo. Basi kama alivyoahidi kukihifadhi na 
kukichunga Kitabu Chake hiki basi kitasalia kama kilivyo mpaka kije Kiama na ulimwengu 
umalizike. Katika Aya 9 ya Suraiul Hijr Mwenyezi Mungu amesema: 

“Hakika sisi ndio tulioteremsha mauidha haya (hii Qurani); na hakika SISI NDIO 
TUTAKAOYALINDA.“ 

Na kwa bahati mbaya umekuwa Uislamu sasa unaitakidiwa ni dini ya watu makhsusi — 
wenyewe Waislamu. Kwa hivyo inaitakidiwa Qurani kuwa ni Kitabu Kitakatifu cha Waislamu 
na inaitakidiwa Nabii Muhammad ni Mtume wa Waislamu peke yao na Muongozi wao peke 
yao. 

Kuleta ftkra hii na kuitangaza kunatokana na wasiokuwa Waislamu ima kwa madai yao 
tu juu ya dini hii au kwa uchache wa kujua kwao. Mwenyezi Mungu Amesema katika Kitabu 
Chake cha mwisho kuwa Muhammad s.a.w. alikuwa si kama Mitume waliotangulia kwa 
sababu ni yeye tu aliyeletwa kwa wanaadamu wote, na kabila zote, na rangi zote, na mataifa 
yote. Katika Aya ya 158 ya Al-Aaraf, Mwenyezi Mungu amesema: 

“Sema (Ewe Nabii Muhammad): “Enyi watu! Hakika mimi ni Mtume wa Mwenyezi 
Mungu kwenu nyinyi nyote- (Mungu) ambaye anao ufalme wa mbingu na ardhi, hapana 
aabudiwaye (kwa haki) ila yeyej yeye ndiye ahuishaye na ndiye aftshaye. Basi Mwaminini 
Mwenyezi Mungu na Mtume wake, aliye Nabii Ummy (asiyejua kusoma wala kuandika), am- 

baye humwamini Mwenyezi Mungu na maneno yake. Na mfuateni yeye ili mpate kuongoka.” 

Na hakika wenyewe Waislamu wameregea katika kutekeleza wajibu wao wa 
kusimamisha shahada hii ya haki kwa watu wote. Yawapasa Waislamu wote kutangaza 
Uislamu wa kweli kwa wanaadamu wote. Haukuwa Uislamu kwa ajili ya watu maalumu wala 
ukoo maalumu. Uislamu ni muangaza wenye uwongozi wa kiroho na kimaisha kwa 
wanaadamu wote. Sasa imebaki kwa wale watakao kujua haki waitafute kwa kusoma Qurani 
na kwa kufahamu yaliyomo ndani yake. 

Kwani Qurani ni atiya ya kiroho waliopewa wanaadamu wote na Mwenyezi Mungu, 
wawe shirika sawa sawa. Na Qurani imesemeza watu wote; haisemezi watu makhsusi. Wala 
haihusu uma makhsusi na kuufadhilisha kuliko uma mwengine, wala haiwainui hawa 
ikawadidimiza wale. Qurani na Risala ya Mwenyezi Mungu kwa wanaadamu wote ili iwape 
SAADA wanaadamu wote daima milele. 

Ujumbe wa Mwenyezi Mungu huu unasadikisha yote aliyoyateremsha Mwenyezi Mungu 
juu ya Ambiyaa wote na Mursalina wote tangu Nabii Adamu mpaka Nabii Isa bin Maryamu 
na unakamilisha ujumbe wao. Basi ujumbe wa Mwenyezi Mungu umekamilika kwa hiki 
Kitabu cha MWISHO na Mtume wa MWISHO. 

Na Waarabu walikuwa ndio watu wa mwanzo aliowasemesha; basi ikateremka Qurani 
kwa lugha ya Kiarabu^ khalafu ifasiriwe kwa lugha nyengine zote. Akaambiwa kila mmoja 
katika Waislamu apanie barabara kuufikisha huu ulingano wa haki kwa watu wote wa ulim- 
wengu wote. 

Na tarekhe zinashuhudia kuwa Waislamu waliutekeleza wajibu huu kama inavyopasa na 
wakaflkisha ujumbe wa Mwenyezi Mungu katika kila pembe miongozi mwa pembe za ulim- 
wengu Wakayafasiri maana ya maneno ya Qurani kwa lugha zote za ulimwengu ziiizokuwa 
zikijulikana zama hizo Ui wapate faida ya yaliyomo katika Qurani wale wasiojuWa lugha yn 
Kiarabu; wafuate hukumu zake na amri zake na wajiepushe na makatazo yake haca 
waflnyangike kwa sura inayopenda Uislamu wafmyangike. 

Na katika lugha zilizo muhimu kabisa zinazotumika Mashariki ya Afrika ni lugha ya 
KiswahUi inayosemwa na mamilioni ya watu huku. Na kwa bahati mbaya nchi hizi hazikupata 
bahati ya kupata tafsiri ya Qurani ya kweli ya kutegemewa mpaka ikatangazwa chapa ya 
kwanza ya Qurani Takatifu. 

Na kwa bahati nzuri chama cha Islamic Foundation cha Nairobi kimepata kwa mara ya 
tatu bahati hu ya kutowa hii tafsiri ya Qurani ya haki na ya kutegemewa. Na hii ni fadhUa ya 
Mwenyezi Mungu anayompa anayemtaka. 

Na hii tafsiri ya Qurani wanayoitoa Islamic Foundation kuwapa Waislamu wote 
ameifasiri mmoja wa wale wanavyuoni wakubwa wanaojulikana mno MasharUci ya Afrika 
nzima. Naye ni Sheikh AbduUa Saleh Farsy aliyekuwa Kadhi wa Zanzibar zamani; na leo ni 
Kadhi Mkuu wa Kenya yote nzima. 

Na Sheikh wetu huyu aliifasiri hu Qurani kabla ya myaka 20 sasa; akachapisha juzuu 
kumi na tano na sura nyengine mbali mbali. 

Alipoona haya yule mwanachuoni mkubwa wa Ki-Pakistani Sayyid Abul A’ala 
Mawdudy, aliazimia kulipokea yeye jambo hili na kuchapisha hu tafsiri ya Sheikh AbduUa 
Saleh Farsy. 

Basi Islamic Foundation ikaitabusha na kuitangaza kwa hima ya mwanachuoni mkubwa 
huyu Sayyid Abul a’ala Mawdudy. 

Na Sheikh AbduUa Saleh akaipitia tena tafsiri yake yote nzima kabla ya kutabushwa 

chapa ya pili na akaongeza ya kuongeza na akasafisha ya kusafisha kwa mwisho wa jitihada 
yake ifi iwe na nafuu kubwa na kusahihika kabisa. Lakini kinachofanywa na mwanaadamu 
hata kikiteogenezwa vipi muhali kusalimika na makosa. Al-Kamaalu Lillahi Rabbil Alamyn. 

Sasa Islamic Foundation inamshukuru Mwenyezi Mungu sana sana kwa kuwafikiwa 
kutekeleza muhimu mkubwa kabisa huu. Inastahiki Islamic Foundation ishukuru sana sana 
kwa kuwezeshwa na Mwenyezi Mungu haya kwani haya ndiyo yanayotakiwa kweli kweli kwa 
Waislamu kuyafanya. 

Sasa namuomba Mwenyezi Mungu aitakabali kwao amali hii na aijaalie imekhalisika na 
iwe akiba yao ya kuwafaa duniani na Akhera. 

Mpango wetu mwanzo kabisa ulikuwa hivi: (a) Tafsiri na Maelezo na Marejezo yawe ya 
Sheikh Abdulla Saleh Farsy; (b) Na kiwepo kitanguiizi kirefu mwanzo wa kila sura kilichoan- 
dikwa na Sayyid Abul A’ala Mawdudy katika tafsiri yake kwa lugha ya Kiurdu inayoitwa 
Tafhymul Quran. Vifasiriwe vitangulizi hivyo kwa lugha ya Kiswahili; (c) Iweko katika 
mwanzo wa tafsiri dibaji ndefu, yake yeye Sayyid Mawdudy ya kufahamisha mambo muhimu 
yote yaiiyohusiana na Qurani. 

Katika mwaka wa 1969 wakati ilipochapishwa na kutangazwa chapa ya kwanza, Sayyid 
Abul A’ala Mawdudy alikuwa hajaimaliza tafsiri yake ya Kiurdu, nasi tuliona bora tusivitie 
vitangulizi vile alivyokuwa ashaviandika kama tulivyotaja katika (b); ili zisiwe baadhi ya sura 

zina vitangulizi na baadhi ya sura hazina. Mwaka jana, Sayyid Mawdudy kwa Rehema ya 
Mwenyezi Mungu aliweza kuimaliza tafsiri yake, lakini wakati huo tulikua tushaendelea sana 
katika kupitia upya chapa ya pili na kwa hivyo kufisafiri hivyo vitangufizi vya Sayyid 
Mawdudy kungetuakhirisha zaidi. Vile vile wasomaji wetu wamesubiri kwa muda mwingi 
sana, basi tulikata shauri kutoakhirisha zaidi utangufizi wa chapa ya pili. Sasa tuna furaha kwa 
kuwa kazi yenyewe imekamilika, lakini vile vile tunasikitika kwa sababu hatukuweza 
kuvitangaza hivyo vitangulizi vya mwanachuoni mkubwa huyo, Sayyid Abul A’ala Mawdudy. 
Inshaallah, vitatangazwa katika chapa ya nne. 

Ama hiyo dibaji tuliyoitaja katika (c) tumeitia kwani ina faida isiyokuwa na kiyasi katika 
kufahamisha hakika ya Qurani na hakika ya ufingano wake na makusudio yake. 

Katika chapa ya kwanza tufiwaomba wasomaji watuarifu makosa yoyote wanayoyaona 
katika tafsiri hii ya Qurani ili yasahihishwe katika chapa ya pili. Ijapokuwa tulipokea barua ya 
kwanza wiki mbili tu baada ya kuitangaza, siku nyingi zilipita kabla ya kuletewa maoni mbali 
mbali ya wasomaji tufiyoyataraji. Na kwa jumla wasomaji walipendezwa, lakini hatutawataja 
wale wafiotusaidia kuisahihisha chapa ya pili maana wataweza wenyewe kuyaona masahihisho 
tufiyoyakubali. Tunawapa ahsanta kwa msaada huu wao. 

Zaidi ya myaka miwifi ilihitajika ili kuyapitia mashauri hayo ya wasomaji na mfasiri 
amewasubiri nasi tunataraji subira hii yake imevuta kheri. Kazi yenyewe ilikuwa kubwa sana 
wala haikutekelezwa isipokuwa kwa muawana wa Mwenyezi Mungu. La, sivyo, hatungeweza 
kuimafiza. Alhamdufillahi. 

Kwa mara nyingine tafsiri ya Qurani imepatikana kwa lugha ya Kiswahili, safari hii 
katika nakala 25,000 ambazo tumesubutu kuzichapisha na Inshaallah tutatangaza na chapa ya 
nne katika siku zitakazo kuja, basi tunawaomba tena mutuarifu makosa yoyote muyaonayo au 
neno lolote ambalo tumeliacha. 

Barua nyingi zimepokewa zenye ahsanta kwa sherehe iliyoandikwa na Sheikh Abdulla 
Saleh Farsy ili kuweka wazi itikadi ya Makadiyani na kuwatahadharisha jamii Islamu na 
khatari ya fitina iliyozuliwa na madhahabi hayo. Baadhi ya wasomaji wamesema kuwa Sheikh 

Farsy amewashambulia watu hao pasi na kuwaonea imani yoyote. Ama wenye maoni haya 
tunawaomba watalii kwa makini mas-ala haya kabla ya kukata shauri. Baada ya 
kuyachunguza vilivyo, hawataweza kumvyita Mirzai "Muislamu wa kweli” ilhali watu hawa 
wameukadhibisha mmoja katika misingi ya Uislamu. Yaani, wao wamejizulia “mtume mpya” 
aliyekuja baada ya Mtume Muhammad s.a.w. Je, watu hawa wamesoma Qurani na kuzingatia 
adhabu kali itakayowapata wenye kuligeuza neno la Mwenyezi Mungu kwa kufuata matakwa 
yao wenyewe? 

Mahali kama hapa yafaa kutaja shauri lililokatwa mwezi 7, Septemba, 1974 na Serikali 
ya Pakistani, nchi wakaapo Makadiyani wenyewe. Baraza zote mbili zilipasisha Mabadilisho 
ya Katiba ya kukanusha Uislamu wa mtu yoyote yule asiyeamini kuwa Mtume wa Mwisho 
kabisa ni Muhammad s.a.w. au mwenye kudai utume baada ya Nabii Muhammad s.a.w. au 
mwenye kumuamini huyo adaiye kuwa ni mtume au mujadidi (mtengenezaji) wa dini. Kwa 
mujibu wa mabadilisho ya kifungu cha 106 cha Katiba, watu wa Kundi la Kadiyani na watu 
wa Kundi la Lahore wenye kujita “Waahmadii” sasa wametiwa katika orodha ya jamii 
zisizokuwa za Kiislamu. 

Mambo haya yametokea mara tu kabla ya kupeleka chapa ya pili mtamboni na kwa 
hivyo Sheikh Abdulla Saleh Farsy alikuwa hawezi kubadilisha kwa namnaze sherehe yake 
kulingana na hali ya Makadiyani huko kwao, ambayo pasi na shaka utakuwa ni mwanzo wa 
kumalizika kwa madhahabi hayo ya upotevu. Dalili ya mvua ni mawingu! 

Kazi ndefu ya kusoma muswada mara nyengine pamoja na kuchapisha tena na 
kutangaza tena haikuwezekana ila kwa msaada wa Mwenyezi Mungu. Tunamuomba awalipe 
wote waliotusaidia katika kazi hii ya kheri kama alivyowalipa waja Wake wengine wa kheri. 
Mwenyezi Mungu! Tutakabalie kama hao uliowatakabalia. 

DR. MOHAMMAD SAYIED 
Kaiibu Mkuu 


THE ISLAMIC FOUNDATION, 
P.O. BOX 30611, 

NAIROBI, KENYA, 

RAMADHAN 1394 (SEPTEMBA 1974) 

DIBAJI 


Mwanzo kushika kalamu 
Bismilla kukadimu 

Namsalia Bashiri 
Na Sahaba wenye kheri 

Namshukuru Rahimu 
Kwa Jadidi na Qadimu 


Naanza Kiislamu 
Na Alhamdu pamoja 

Na Alize At-hari 
Na sisi sote pamoja 

Neema zake adhimu 
Nazishukuru pamoja 


Na iliyopindukia mipaka — baada ya kunipa Uislamu — ni hii neema ya kuniwafikia 
kufasiri Qurani yote, kisha kuitabiisha, ipate kuwa kwangu Inshallah: — 


(1) 

( 2 ) 


ILIMU YA KUDUMU NAFUU YAKE 
Na iwe pia 

SADAKA YA MILELE 
Na Inshaallah ataniwafikia vile vile 

KIZAZI CHEMA CHA KUNIOMBEA DUA 


( 3 ) 

Muabudiwa kwa haki 
Nepukane na matayo 

Kadiri nilitakalo 
La kila hili na hilo 

Nakuombawe Quddusi 


Nitendee nitakayo 
Iwe Kun Fayakunu 

Nilipate kwa upesi 
Yanijie kwa wepesi 

Ndiwe Muombwa Karima 


Basi hii tafsiri ya Qurani iliyo SAHIHI: si ile iliyopotolewa Kusudi na kwa Inadi. Kwa hii, 
hiyo tafsiri potofu tunairudi. Na kabla ya hapa naliwazindua Waislamu wenzangu wa pande 
hizi — waliokaribia kupotolewa. Nikawatungia kitabu nilichokiita “Upotofu wa Tafsiri ya 
Makadiyani’V Na ilivyokuwa watu wa nchi zetu hizi hawamkubali mtu kuwa anaijua tafsiri ya 
Qurani ila awe kaipokea Tafsiri ya Jalaleyn kwa Mashekhe wenye kutegemewa, basi nam- 
shukuru Mwenyezi Mungu kusema kuwa mimi — A 1 Haqirulil Lahi taala — nina uhusiano 
kamili mashuhuri mtukufu na hao wenye kuipokea hiyo Jalaleynj mmoja baada ya mmoja 
mpaka kwa hao wenyewe Kina Jalalud Din wote wawili: 


(a) Jalalud Din Al Mahally — Aliyeifasiri tangu Suratil Kahf mpaka kumalizia sura 
ndogo ndogo, na ambaye alizaliwa mwaka 791 A.H. akafa mwaka 864 (kaishi miaka 
73); na 

(b) Jalalud Din As Suyuty — Aliyefasiri tangu Al-Baqarah mpaka mwisho wa Subhana, 
na ambaye alizaliwa mwaka 849 A.H. akafa mwaka 911 (kaishi miaka 62). 

Sasa nautaja utungo wa hao mashekhe wakubwa mmoja baada ya mmoja mpaka kwa hao 
Mabwana Jalaleyn. 

Nimeisoma tafsiri ya Sh. A 1 Mahally kwa: 

(1) Sh. A 1 Amin bin Ali A 1 Mazrui 
na yeye kwa (2) Sh. Suleiman bin Ali A 1 Mazrui 
na yeye kwa (3) Sh. Ali bin Abdulla A 1 Mazrui 

na yeye kwa (4) Sh. Abdulla bin Nafti A 1 Mazrui 

na yeye kwa (5) Sh. Ahmad bin Muhammad Ad Dimyaty 

na yeye kwa (6) Sh. Abdul Ghany Ad Dimyaty 
na yeye kwa (7) Sh. Abdul Wahhab A 1 Bakhaty 
na yeye kwa (8) Sh. Suleiman bin Umar A 1 Jamal 
na yeye kwa (9) Sh. Muhammad bin Salim A 1 Hifny 

nayeye kwa (10) Sh. Muhammad bin Muhammad Ad Dimyaty 

na yeye kwa (11) Sh. Ali bin Ali Ash Shubramallisy 

na yeye kwa (12) Sh. Ali bin Ibrahim A 1 Halaby 

na yeye kwa (13) Sh. Ali bin Yahya Az Zayyaady 

na yeye kwa (14) Sh. Muhammad bin Ahmad Ar Ramly 
na yeye kwa (15) Sh. Zakariyya bin Muhammad A 1 Ansary 
na yeye kwa (16) Mwenyewe Sheikh Jalalud Din Muhammad al Mahally. 

Na nimesoma tafsiri ya Sheikh As Suyuty kwa: 

(1) Sh. Ahmad bin Muhammad Mlomry 
na yeye kwa (2) Sh. Ali bin Abdulia A 1 Mazrui 

na yeye kwa (3) Sh. Abdulla bin Nafii A 1 Mazrui 

na yeye kwa (4) Sh. Ahmad bin Muh&mmad Ad Dimyaty 

na yeye kwa (5) Sh. Abdul Ghany Ad Dimyaty 

na yeye kwa (6) Sh. Abdul Wahhab A 1 Bakhaty 

na yeye kwa (7) Sh. Suleiman bin Umar A 1 Jamal 

na yeye kwa (8) Sh. Muhammad bin Salim A 1 Hifny 

na yeye kwa (9) Sh. Muhammad bin Muhammad Ad Dimyaty 

na yeye kwa (10) Sh. Ali bin Ali Ash Shubramallisy 

na yeye kwa (11) Sh. Ali bin Ibrahim A 1 Halaby 

na yeye kwa (12) Sh. Ali bin Muhammad A 1 Ujhury 

na yeye kwa ( 1 3) Sh. Burhan bin Abdul Rahman A 1 Alqamy 
na yeye kwa (14) Sh. Muhammad bin Abdul Rahman A 1 Alqamy 
na yeye kwa (15) Mwenyewe Sheikh Jalalud Din Abdul Rahman As Suyuty. 

Na nimezisoma vyema vile vile Tafsiri zote mbili hizi kwa: 

Sh. Abubakr bin Abdulla Bakathir na kwa Sh. Muhsin bin Ali A 1 Barwany na wao 
kwa (2) Sh. Abdulla bin Muhammad Bakathir 
na yeye kwa (3) Sh. Umar bin Abi Bakr Bajunaid 

na yeye kwa (4) Sayyid Ahmed bin Zeiny Dahlan. 

Na yeye kwa mtu mmoja mmoja vile vile mpaka kwa hao Kina Jalaleyn wote wawili. 
Nilisema-na ninasema-'Nina uhusiano kamili mashuhuri mtukufu na hao wenye kuipokea 


xiv 



hiyo Jalaleyn’, lakini sikusema kuwa nitaifuata tafsiri ya kina Jalaieyn neno kwa neno. Wao ni 
wanadamu kama wanadamu wengine; wana mahaii walimokosea katika hii tafsiri yao na 
' vitabu vyao vyengine, khasa Jalalud Din Suyuty; kama yalivyobainishwa haya katika vitabii 
vingi khasa katika Sahifa 124 ya An Nuris Safir na katika kitabu chote cha A 1 Mughyr. 

Na mimi — Al Hamdulillah — nimeisomesha hii Tafsiri ya Jalaleyn kwa darasa'kubwa za 
Msikiti Baraza tangu mwaka 1 363 (1944). Na mpaka nilipoondoka Unguja Julai 1967 ndiyo 
darasa yangu ya maisha mwezi wa Ramadhani hapo Msikiti Baraza na kila A 1 Khamis na 
Ijunnaa, pamoja na Hadithi za Mtume na Tarikhi ya Mtume na za watu wakubwa wa dini na 
yaliyo kama haya. 

Na hamu yangu kubwa ilikuwa nisife kabla sikuifasiri Qurani yote na kuitabiisha. Al 
Hamdu Lillahi Rabhil Aalamyn. 

Tutimizie yatimu Tunayoyakusudia 

Ya Wasial Ataya Dua tutakabaliya 

Wallahi Billahi Sikuyawaza 

Na moyoni mwangu Sikwelekeza 

Haya ni ya Mola Yake majaza 

Aliyonijazi Mola Manani. 

Nawashukuru na ndugu zangu maazizi wa The Islamic Foundation walioitabiisha na 
wasaidizi wao. Na mkubwa wao ni Allamatul Kabir Mawlana Sayyid Abul A’ala Mawdudy. 
Mwenyezi Mungu awape kila kheri za dunia na Akhera. Wao ndio sababu hata yakapatikana 
haya ya kutoka leo hii tafsiri kamili Sahihi ya Qurani. 


Tafsiri njema 
Isiyo kilema 
Kwa yako Neema 
Rabbi tuongeze jaha 
Utondolee karaha 
Tena uzidi umuri 
Utuepushe na shari 
Tuhifadhi waja wako 
Ili tukae kitako 
Na Akhera tutukuke 
Palo pema utuweke 
Rabbi takabali duwa 
Tuongezee uluwa 
Alhamdu Lillahi 
Jioni na asubuhi 


Hii inatoka 
Na kutetereka 
Mola Msifika 
Utuzidishe furaha 
Ya wenye kutufanyia 
Na kila mambo ya kheri 
Kwa enzi yako Aliya 
Na viroja na vituko 
Kwa nyoyo kututulia 
Peponi kwako tufike 
Pamoja na Manabiya 
Mikono tunainuwa 
Na afuwa na afiya 
Mola asiye shabihi 
Namhimidi Jaliya 


Na mimi nimeanza kutabiisha tafsiri ya Qurani kabla ya hao Makadiyani. Nalitabiisha 
katika Mfungo Sita mwaka 1369 (Januari, 1950) “Sura za Sala na Tafsiri Zake’*. 
Nikatabiisha katika Mfungo Nne, 1370 (Octoba, 1950) “Tafsiri ya Baadhi ya Sura za Qurani 
— Yaw, l Vaqiah, Mulk” Nikatabiisha “Tafsiri ya Suratul Kahf ”. Kisha nikaanzisha 
mpan^o Vya kutoa tafsiri ya Juzuu moja moja tangu tafsiri ya Suratul Baqarah mpaka 
nilipofika. Na mwapzo wa kutoka tafsiri ya Makadiyani ni 1 1 . 3-53 kama ilivyo katika tafsiri 
yad. Sasa walioiga ni sisi au ni wao? Tungekuwa sisi sio wenyewe tungeyajuaye tukayafanya? 
Na mwenye macho anaona mwenyewe, hata akijigambaje huyo Mjigamba. Alhamdu Lillah. 

Nb katika tafsiri yetu hii — kama atavyoona kila mtu Imhaallah — iko (a) Tafsiri na (b) 
Maelezo chini yake kwa Aya zinazohitajia maelezo. Na sana kabisa tumeshughulikia mambo 
yaliyohusiana na Tawhidi ya Mwenyezi Mungu kwani Uislamu wote uko hapo. Hilo ndilo 
shina. Likioza utaoza mti wote, uanguke. Na pia tunatia “Marejezo ya Upotofu wa Tafsiri ya 
Makadiyani”. 

Na mwanzo kabisa Inshaallah utaona Dibaji kubwa kabisa iliyokusanya kila anayoyahitajia 
mtu kuyajua katika Qurani — ambayo labda yakimsumbua. Ataona, vizuri kabisa yamepem- 
buliwa. Aseme: 


“Alaa! Haya ambayo ilikuwa katika moyo wangu niyajue, nimetajiwa na vizuri 
nimebainishiwa.” 

Na Dibaji hiyo — Msingi wa Kufahamu Quram — ni ya Mawlanal Mawdudy. 

Na katika ambao lazima niwashukuru, dhahir shahir, ni ndugu yangu — mzizi wa roho 
yangu, mpiga kelele za dini mwenzangu aliyekuwa, Kadhi Mkuu wa Kenya kabla yangu, 
Sheikh Muhammad bin Kasim Mazrui. Mwenyezi Mungu ampe nguvu aendelee na aliyonayo. 

Na maelezo ya Juzuu ya Amma — isipokuwa Marejezo ya Makadiyani — yake yeye na 
ndugu yake, Marehemu Sh. Rashid Kasim. 


Nataka ile tu 
Sitaki nyingine 
Sinui mikono 
Amenipa mengi 


Daraja yangu 
Kama wenzangu 
Kashika mbingu 
Mola Karima. 


Kwa vile mwanaadamu si mwenye kukamiiika, basi nimeipitia tena tafsiri yangu na 
kuyasahihisha yenye makosa ili chapa hii ya tatu izidi kuwa sahihi. Baada ya kutoka chapa ya 
kwanza nilifurahi sana kupokea barua za wasomaji pamoja na mashauri yao wala sikuacha 
kuyazingatia. Lakini hii chapa ya tatu vile vile — juu ya jitihada yote iliyopitishwa — 
haitakosa makosa. Kila kisichofanywa na Mwenyezi Mungu lazima kiwe na makosa japo 
kidogo japo jitihada gani ikipita kama alivyotwambia Mwenyezi Mungu katika Aya ya 82 ya 
Suratin Nisaa (Sura ya 4). Basi ninawanasihi wasomaji wa chapa ya tatu waniletee maoni yao 
ili yazingatiwe wakati wa kuitangaza chapa ya nne, Inshallah. 


ABDULLA SALEH FARSY, 
Kadhi Mkuu wa Kenya. 

P.O. Box 81760, 

MOMBASA, KENYA. 

MFUNOO TISIA, 1394 (July, 1974). 

Mola Rahimu Wadudi 


Mwenye si/a Mahmudi 

Asiyekuwa na Tama 

Mtume wake Nabiya 


Na Ali zake pamoya 

Na Sahabaze Kirama 


Kisha niwageukie 

Ndugu zangu niwambie 


Hela tukizingatie 

Chuo cha Mola Karima 


Kimeletwa kutufunza 

Na ndia kutuongoza 


Na ungi wa maliwaza 

Twafahamu tukisoma 


Amebaini Qahari 

Ndia za kheri na shari 


Kuwaongoza Bashari 

Na 1 kuwaokowa Umma 


Tungekuwa Ashirafu 

Na Mabwana watukufu 


Unyonge na udhaifu 

Usingelituegema 


Ila kwa kutofahamu 

Maneno yake Karimu 


Ummati wa Isilamu 

Umesiri kuwa nyuma 


Alipowaona Waja 

Wana dharura na haja 


Kijana cha Kiunguja 

Alisimama kwa hima 


Kufasiri Quruani 

Na kubaini Ma-ani 


Kwa lugha yetu ya Pwani 

Sinina na A-awama 


Akafungua Kunuzi 

Za hakika na majazi 


Yote kayaweka wazi 

Hapana asichosema 


Mepambanua Shiriki 

Upotofu na Nifaki 


Na Dini safi ya haki 

Kwa mwenye kuiandama 


Wanajeshi wa shetani 

Watakuwa mashakani 


Wamshitakie nani 

Wote wamehalimama 


Wazi wazi mebaini 

Uzuzi wa Kadiani 


Haina tena thamani 

Fasiri yao dhamima 


Kuisikia harufu 

Mirizai wapotofu 


Wameingiwa ni khofu 

Nyoyo zimewaangama 


Na sasa nitasarihi 

Jina lake Muslihi 


Ni Abdullahi Salihi 

Farisi wa zetu zama 


Fununi amezihozi 

Za Kitabu Li-azizi 


Na nyengine kama hizi 

Za Nathiri na Nudhuma 


Huku kwetu Sawahili 

Hakuna Sanadi Ali 


Knfikia kwa Jalali 

Kuliko yake Allama 


Ya Rabbi umbakishe 

Umri mtawilishe 


Sote utunufaishe 

Kwa yake Ilimu njema 


MahatM mkifie 

Shari yao mwepushie 


Wavunde wasibakie 

Amina Mola Karima. 



MUHAMMAD KASSIM MAZRUI, 



(Kidhi Mkuu VF» Zamini) 

MSINGI WA KUFAHAMU QURANI 

Tunamshukuru Mwenyezi Mungu aliyesema katika Qurani yake kuwa “Imekujieni — 
kutokana kwa Mwenyezi Mungu — nuru (kubwa) na kitabu (kitukufu) kinachobainisha (kila 
linalohitajiwa)”. Na Rehema Zake na Amani Zake zimwendee Mtume wake, Bwana Muham- 
mad, Mwisho wa Mitume wote, na ziwaendee Jamaa zake na Sahaba zake wote. 

Vitabu vyote tunavyosoma tunaona ndani yake kuwa kila yanayotajwa humo — katika 
maelezo na fikira na hoja — yanakhusika kwa jambo makhsusi, na kwa mpango wa utungaji 
makhsusi na kwa kuendeleza hayo anayoyataka huyo mtungaji. 

Basi kwa ajili ya kuzoea haya yule mtu anayeanza kuvisoma, akaona kuwa kitakuwa 
kama hivyo — yamekwisha kupangwa mbali mbali makusudio yake, na yametengwa katika 
milango mbali mbali, ili aisome kila habari mahala pake. Na anadhani kuwa ataona kila jambo 
katika mambo yanayokhusiana na uhai wa binaadamu limepangwa peke yake kwa mfuatano 
wake. 

Lakini akianza kusoma Qurani kwa kuzingatia ataona kinyume cha alivyodhani. Ataona 
mambo yaljyokhusiana na Itiqadi na mambo yaliyokhusiana na Akhlaqi (tabia nzuri) na 
mambo yaljyokhusiana na Sharia na ya Ulingani wa dini na ya Nasaha na ya Mazingatiyo na 
ya Kutoa makosa na ya Kulaumu na ya Kukhoftsha na ya Kupendezesha na ya Hoja na Dalili 
na ya Visa vya mambo yaliyopita na ya Ishara zinazopatikana kwa kutazama alivyoumba 
Mwenyezi Mungu kwenye mbingu na ardhij ataviona vyote hivi kunakaririka kubainishwa 
kwake mara kwa mara, na huanzwa — na hurejezwa — utajo wake kwa namna mbali mbali. 

Utaona Qurani inataja kitu, mara -r- hiyo — imezukia kitu kingine na chengine na 
chengine; na wakatf mwingine kwa mzu(do wa ghafla. Basi hutokea ikawacha dhamiri ya 
msemezwa ikatumia dhamiri ya kitu kinachotajwa habari yake au dhamiri nyinginezo au 
mpango mwingineo. 

Ama kugawiwa Qurani katika mambo makhsusi na milango makhsusi, hili halimo 
kabisa. 

Yakitajwa mambo ya tarikhi hayatajwi kama yanavyotajwa katika vitabu vya Tarikhi. Na 
yakitajwa mambo ya Philosophy au Logic au Nature Study na mengineyo, hayatajwi kwa laf- 
dhi zinazotumiwa humo. Na yakitajwa mambo yaliyokhusika na Mambo ya Wanaadamu au 
ya Siasa na Iqtisadi na ya Kanuni na Hukumu, haitaji kwa lafdhi hizo. Na ikitaja habari ya 
Akhlaqi na mwendo mzuri, hutumia mpango ambao sio uliozoewa kutumiwa. 

Basi msomaji Qurani ili aijue ndani yake, akiona hivi — ambavyo sivyo alivyozoea 
kuona katika vitabu vingine — hushituka akaona kuwu kitabu hiki kimekosa mpango mzuri, 
na maelezo yake yamebaraganyika ovyo katika vifungu visivyokuwa na mfuatano. 

Basi anayeisoma hii Qurani, na hali ya kuwa hataki kuiamini, ila anataka kupinga tu na 
kuleta matatizo, anapata fursa nzuri ya kutolea pumzi zake hizo. Lakini anayeisoma na hali ya 
kuwa anaiamini na anainyenyekea, humvuta kabisa hiyo migeuko yake ya mara kwa mara. 
Mara akawacha matakwa haya, mara ukatulia moyo wake kwa hayo, mara akapata natija 
nyingine nzuri nzuri kwa yale; hata huwa kama kila Aya imejitenga na mwenziwe kwa namna 
ya peke yake wenyewe, nzuri kabisa kama ile ya mwenziwe. Mambo mapya mapya yanam- 
zukia. 

Akitaka mtu kukijua kitabu cho chote kile kilivyo, lazima kwanza ajue nini makusudio 
ya kitabu hicho na nini khasa matakwa yake makhsusi katika kitabu hicho, na ajue vUe vile 
mbinu za mwandiko wake na namna ya lugha yake inavyotumiwa, na ajue undani wake khasa 

ni nini. Na vitabu vingi tunavyovisoma hatupati tabu katika kutambua haya. 

Lakini katika Qurani hatuwezi kuyapata haya kwa upesi tuliouzoea. Kwa hivyo mtu 
akisoma hii Qurani kama anavyovisoma vitabu vyingine hawezi kupata khasa makusudio yake 
na upeo wa jambo lake khasa; na anaustaajabia mpango wake na usimuliaje wake, na hajui 
kwa nini ikawa hivyo — juu ya kuwa anapata hikima tukufu kabisa ziiizomo katika hii 
Qurani; lakini hapati undani wake khasa, ingawa anapata anayoyapata. 

Bali kuna watu wengine wametatizika kwa kusoma hit Qurani bila ya ujuzi wa kawaida 
zake za kuifahamia, wakababaika kwa ile mimeremeto yake inavyomeremeta huku, 
ikameremeta kule, pasi na kutambua wao sababu za kuteremka Aya hizo; basi wakababaika. 

Inataka kwanza mtu ajue hii Qurani mpango wake ni vipi kwa mkabala wa vitabu 
vyingine, Na vipi imeteremka, Na kwa nini ikaja kwa mpango hufl, Na inasema juu ya habari 
gani, Na yepi khasa mambo yake muhimu. Akiyajua mtu haya kwanza atasalimika na kuteleza 
njiani au kujikwaa; na zitamfunukia njia nyingine za kuifahamu. 

Basi anayetaka kuisoma Qurani aione imefuata mpango wa vitabu vyingine — akawa 
anahangaika humo aone hivyo, wala hataona — huyo hakuujua msingi wa Qurani na kawaida 
zake. Anaona kuwa hiyo Qurani ni Kitabu cha Dini tu basi; na anakisawiri kitabu hiki kama 
vitabu vyingine na anaisawiri dini hii kama dini nyingine; kama wanavyofanya watu wengine. 

Basi anapoona haya asiyodhani, haoni raha na huwa anahangaika kupekuapekua ndani 
ya Msahafu mzima, labda ataona hayo aliyoyadhani; kama mgeni anayehangaika katika njia za 
mji alioushukia asioujua. 

Na angesalimika na haya lau angejuwa mbele kuwa kitabu hiki ni cha namna yake peke 
yake katika utungo wake, hakina mwenziwe katika mpango wake wala katika kule kuchaguwa 
mambo kwake. Basi huo muandiko unaoudhani wewe, ulioutia kichwani mwako kwa kuona 
vitabu vyingine, haukusaidii kufahamu kitabu hiki hata chembe, bali unakuzuilia kukifahamu. 

Basi ukitaka kuifahamu Qurani, baidisha katika fikira yako kila uliyoyathubutisha humo 
uliyoyazoea katika vitabu vyingine, uelewe vizuri na mipango mipya na mizuri iliyo katika 
kitabu hiki. 

Inampasa kila mwenye kutaka kujifunza kitabu hiki ajue — kabla ya cho chote kile — 
msingi wa Qurani; ikiwa anaiamini au haiamini. Maadam anataka kukifahamu basi lazima 
ayajue hayo ili apate kuondokea hapo. Ajue msingi wake alioubainisha Mwenyezi Mungu na 
alioubainisha Mtume wake. Nao ni huu. 

(1) Mwenyezi Mungu Mwumba wa Ulimwengu wote huu — akautawala akawa 
anauhukumu anavyotaka — amemuumba binaadamu akamweka katika hii sehemu inayoitwa 
Ardhi ambayo ni sehemu ndogo mno kabisa katika sehemu chungu mno kabisa za Mamlaka 
yake yasiyokuwa na upeo wala mpaka. Na amempa huyo binaadamu uweza wa kupatia ilimu 
na akampa fikira na kufahamu na akamuezesha kutambua jema na baya na akampa huriya ya 
kutaka au kukataa (kufanya na kuacha) na kusarifu mambo yake kama anavyotaka, na 
akampa istiqlali kidogo ya kupitisha hata yasiyokuwa yake na akamfanya ndiye mfalme wa ar- 
dhi. 

(2) Na akamtia ilhamu ya nguvu kabisa katika moyo wake kuwa Mungu anamwambia Mimi 
(Mungu) ndiye Mola wako na Mola wa ulimwengu wote, na Mimi ndiye Mungu wako na 
Mungu wa ulimwengu wote, na Mimi ndiye Mfalme wako na Mfalme wa ulimwengu wote. 
Usiwe katika ulimwengu wangu huu huru kabisa kabisa, umetakabari unafanya unavyotaka 
wala hujali. Wala usiwe mtumwa wa asiyekuwa miye; hakuna asiyekuwa miye anayestahiki 
kumuabudu, kumtii na kumnyenyekea. Na huu uhai uliopewa ndani yake Huriya kidogo, 

ndio wakati wa mtihani; utarejea kwangu baada yake, nitazame uliyoyafanya; niwapambanue 
wepi waliofuzu na wepi walioanguka. Na njia nzuri ya kufuata ni hii: 

“Nifanye Mimi ndiye Mola wako peke vangu na ndiye wa kukuhukumu peke yangu. 
Ufanye amali zako kama nilivyokuongoza; na uishi hapa duniani, na hali ya kuwa unajua 
kuwa umo ndani ya mtihani, na jitihadi yako yote upasi. Na ukenda kinyume na haya basi 
kila mwendo unaouenda ni wa makosa tu. Na ukifuata ule mwendo wa kwanza — na wewe 
ni Huru katika kuufuata mwendo huo, hakuna cha kukuzuilia — si utastarehe hapa tu 
duniani na kutua moyo wako, bali Nitakupa neema kubwa kabisa utakaporejea kwangu katika 
hapo mahala panapoitwa Pepo. Upate neema ya daima na raha ya milele bila kuchoka wala 
kutaabika. Na ukifuata huo mwendo mwingine — na wewe ni Huru katika kufuata mwendo 
huo pia — basi si utapata balaa na shari na kuangamia papa hapa duniani tu, bali Akhera 
utakwenda Motoni uipate adhabu ya milele na machungu ya daima na ghamu isiyokwisha.” 

(3) Mwenyezi Mungu amewaweka binaadamu hapa katika ardhi baada ya kuwatengezea 
yale tuliyoyataja. Akawaleta wale watu wawili wa mwanzo — Adamu na Hawa. Na 
akawaongoa kwa uwongozi wake ili waufuate wao na kizazi chao mpaka mwisho wa ulim- 
wengu. Hakumwumba mtu katika kiza na ujahili. Bali kamleta ulimwenguni kwa nuru na 
ilimu. Akawa huyo mtu wa mwanzo anajua nini haki, na akafundishwa yanayohitajiwa katika 
uhai huu. Nayo ni taa (kutii) ya Mwenyezi Mungu (Uislamu). 

Na yeye akawausia wanawe na kizazi chake chote kuwa wasimwabudu ila Mwenyezi 
Mungu na wasife ila katika Uislamu. Lakini baada ya miaka mingi aliingia kuiacha njia hii ya 
haki na kufuata njia zilizo potoka na kwenda upogo. Na wakapotea na kumjua Mwenyezi 
Mungu vilivyo, ima kwa kutomjali au kwa kumkanusha, wakamfanyia Mwenyezi Mungu 
chungu ya washirika katika viumbe vya ardhi na mbinguni; wengine wa kuonekana na 
wengine wamo katika fikira zao tu; na wengine wa kibinadamu na wengine viumbe wengine. 
Na ile ilimu ya haki waliichanganyishia namna namna ya mambo yaliyokhusu Philosophy na 
ilimu nyingine zisizokuwa za kutegemewa. Basi yakazuka chungu ya madhehebu yasiyokuwa 
na idadi na wakaitupa nyuma ya migongo yao haki waliyopewa — Sharia nzuri, Akhlaqi 
nzuri, Ustaarabu na mengine ya kutengeneza dini yao na itengenee Akhera yao pia. 
Wakafanya — kwa matamanio yao na asabia yao (kuvutia maslaha ya jama? zao) — njia 
nyingine za kujiendesha ambazo zilijaza ardhi dhulma na fisadi na kuharibikiwa na 
kuangamia. 

(4) Na ile Huriya ya kiasi maalumu aliyopewa mwanadamu haimpelekei Mwenyezi Mungu 
kumrejeza — kwa nguvu — aliyepotea ili ende njia sahihi, akitaka asitake. Na ule muda 
aliompa wa kuishi haumpelekei Mwenyezi Mungu kwenda kumwangamiza mara moja kwa 
kuwa anakhalifu amri zake. Kisha Mwenyezi Mungu akajiwajibishia — tangu mwanzo wa 
kuja Ubinaadamu — kuwatengenezea wanaadamu njia ya kuwaongoza katika huu uhai wao. 
Na akawachagua Mwenyezi Mungu kwa Irada yake watu katika wanaadamu; wememuamini 
vilivyo wakafuata anayoyapenda, akawafanya wajumbe wake. Akawapelekea Ujumbe wake na 
akawaletea ilimu ya haki; akawafundisha njia njema ya kuongoza. Tena akawaamrisha 
wawalinganie wanaadamu wenzao kufuata njia iliyonyoka waliyoitupa na kuiwacha. 

(5) Mitume hawa wakapelekwa kwa watu mbali mbali na nchi mbali mbali. Mwenyezi 
Mungu akadumu kuwaleta tu tangu alfu ya miaka baada ya miaka, hata idadi yao ikawa alfu 
nyingi. Na wote walikuwa juu ya dmi moja — mwendo ule ule aliokuja nao yule binaadamu 
wa mwanzo alipoteremka kwenye ardhi. Wakawa wanaufuata uongozi ule ule katika Sharia na 
Akhlaqi na Ustaarabu. Na makusudio >ao yalikuwa mamoja. Nayo ni kuwaongoza 

wanaadamu katika dini ya Mwenyezi Mungu na uongozi Wake. Basi wale waliokubali 
mwendo wao walichanganyika wakawa uma mmoja unaofuata hukumu za Mola wake na kutii 
njia yake. Na wakajipania kuwazuilia wengine kukhalifu mwendo huo mzuri. Basi hao 
Mitume walijipania barabara kufikisha kweli kweli Ujumbe waliopewa. Lakini wengi wa watu 
hawakuwafuata. Na waliowafuata waliingia kidogo kidogo katika kufisidi na kupotca. Kuna 
wengine waliopotea kabisa kabisa. Na kuna wengine walioySgeuza maneno ya Mwenyezi 
Mungu wakayaandika kwa namna waipendayo wao. 

(6) Na mwisho kabisa (katika uma wa mwisho) akaletwa Nabii Muhammad katika ardhi ya 
Waarabu kwa ile ile kazi waliyoletwa Mitume wengine waliotangulia. Kukawa kulingania 
kwake ni kuiingania wanaadamu wote pia hata wale waliokuwa wafuasi wa Mitume 
waliotangulia wakapotea njia. Ikawa kazi yake ni kuwalingania wanaadamu wote wende njia 
iliyonyoka ya uongozi wa Mwenyezi Mungu. Wakawa wale walioamini ulingano huu ni Uma 
Mmoja unaofuata ulingano wake; na wakawalingania wengine kufuata ulingano huo wa 
kuwatengenezea dunia yao, ili itengenee na Akhera yao pia. 

Na hii Qurani ndicho kitabu cha kulingania hayo na Uteremsho wake Mwenyezi Mungu 
juu ya Nabii Muhammad, uwe uwongofu na nuru ya kuongozwa anaowataka katika waja 
Wake. 

Basi baada ya kwisha kujua msingi wa Qurani, kutakuwa kwepesi kwake kufahamu 
hakika ya kitabu hiki na lipi la kulitafuta ndani yake. 

Mapendeleo ya Qurani 

Kumwongoza mwanaadamu — kumbainishia lipi la kumpa kufuzu na raha na lipi la 
kumletea khasara na tabu. 

Mabainisho yake 

Kubainisha kuwa hizi Sharia walizozizua wanaadamu — za kumkhusu yeye mwenyewe 
na uhai wa duniani na mpango wa ulimwengu na Dhati ya Mungu — wamezizua kwa ilimu 
yao ya juu juu na kukadiri tu kwao na kufuata matamanio ya nafsi zao. Basi yote hayo ni 
batili kwa hakika, na yenye kumwangamiza mwenyewe mwanaadamu mwisho wake. Ya haki 
ni yale ambayo Mwenyewe Mwenyezi Mungu amemfundisha mwanadamu alipomleta ulim- 
wenguni akamfanya wa kukaa hapa. Basi kwa mujibu wa hayo hapana njia iliyonyoka zaidi na 
inayoleta mwisho mwema kuliko hiyo njia iliyonyoka aliyoifundisha Mwenyewe Mwenyezi 
Mungu. 

Lengo la Qurani 

Kumlingania mwanaadamu kuifuata njia hiyo Sahihi na kumbainishia uwongozi wa 
Mwenyezi Mungu aliouacha kwa kutojali kwake au aliouharibu kwa kujiona kwake na 
kughurika kwake. 

Anayeisoma Qurani — akayaweka haya matatu mbele ya macho yake — itambainikia 
bila ya kificho kuwa hii Qurani haikuacha Mapendeleo yake wala Mabainisho yake wala 
Lengo lake hata chembe. Na ataona matajo yake ya kiia namna yanakamatana na yale 
mabainisho yake, kama zinavyokamatana katika kidani lulu zake kubwa na lulu zake ndogo. 
Mara utaiona inasema habari za mbingu namna ziiivyofanywa, na binaadamu namna 
alivyoumbwa, na mazingatio yaiiyomo katika hii ardhi na uma ziiizopita na visa vyao. Na 
mara utaiona inakosowa vitendo vya uma mbali mbali na nyendo zao na itikadi zao. 
Inabaimsha mambo yanayooriekana na mambo yasiyoonekana. Siyo kumfundisha binaadamu 

Nature Study wala History wala Literature wala yaliyo kama haya. Bali imekuja kum- 
wondoshea kuikosa ile njia Sahihi aliyoongozwa, na kumthibitishia uhakika wake, na 
kuwafahamisha natija nzuri inayopatikana katika kufuata hiyo njia Sahihi, na natijia mbaya 
inayopatikana katika kuikhalifu hiyo njia ya haki. Kwa hivi haisimulii — haya ya Nature ■ 
Study na tuliyotaja baada yake — po pote pale ila kwa namna inayonasibu Lengo lake. Na 
dasturi yake hii Qurani, haitaji mambo hayo ila kwa kadiri ya haja tu, kisha hurejea katika 
Lengo lake lile lile. Basi masimulizi yake yote yamo katika Tablighi — kulingania Dini Sahihi 
na mwendo mzuri. 

Na vigumu kuufahamu mwendo wa Qurani na mpango wake maadam hujui kutercmka 
kwake. 

Qurani si kitabu alichoteremshiwa Nabii Muhammad kwa mara moja kwa pamoja, 
akaambiwa awatangazie watu na awalinganie kufuata yaliyomo ndani yake ya kuendesha 
maisha yao, Wala si kitabu kilichofikiriwa kikapangwa kwa mpango wa vitabu vya dasturi. 
Kwa hivi huoni ndani yake ule mpango wa dasturi ya vitabu. Kitabu hiki namna yake peke 
yake. 

Mwenyezi Mungu amemchangua Mtume wake huyu katika mji wa Makka — mmoja 
katika miji ya Baraarabu — atangaze Ujumbe wake. Akamwamrisha awaanze kwanza jamaa 
zake na kabila yake walio katika mji wake. Nao ni Maqureshi. Akamfundisha yepi ya mwanzo 
kuyafanya katika jambo hili. Na makubwa katika hayo ni haya matatu: — 

(1) Kumfundisha yeye mwenyewe Mtume kujiweka tayari kwa jambo hili na awe wa 
namna gani. 

(2) Kujua yale ya mwanzo kabisa katika hii haki, na hakika ya mambo, na kuyavunja 
hayo waliyokuwa nayo hao waliokuwa pamoja naye, katika kuikosea haki ya duniani 
na Akhera. 

(3) Kuwalingania kwenda hiyo njia Sahihi na kubainisha akhlaqi zake zilizokamatana na 
uwongozi wa Mwenyezi Mungu ambazo zikifuatwa ndio itapatikana raha na kufuzu. 
Ule Ujumbe wa mwanzo, maneno yake yalikuwa yamekusanya mambo mbali mbali 

yanayotajwa kwa ufupi, yanayowafikiana na ule wakati wa mwanzo. Lugha nzuri kabisa, 
yenye maana matukufu kabisa, yenye ladha kubwa mno kabisa na taathira ya kuthubutu 
kabisa; kwa msimulio unaowafiki dhauqu zao; ili yagande barabara katika nyoyo zao na 
yathubuuti vyema katika vifua vyao, na yaone raha kabisa masikio kuyasikia, kwa ule mpen- 
dezo wake, na iwe lazima ndimi kuyasoma, kwa ile ladha ya kutamka alfadhi zake, kwa 
mpango wake ule wa ajabu. Na mambo hayo yanayotajwa yakiwafiki hali zao za mahala pao 
hapo, ingawa yanawaenea watu wote wa uiimwengu mzima daima milele; lakini hizo dalili 
zake na stishhadi zake zikitolewa kwa yanayopita hapo. Linatiwa na linaondolewa hili na hilo 
na lile na jinginelo, likatajwa kwa taathira kubwa mno kabisa. Mambo ya Tarikhi yaliyomo 
humo ni ya Tarikhi yao. Na mazushi yaliyotajwa humo ni mazushi yao na ada zao. Na 
mazingatio yanayotajwa humo ni athari na mazingatio ya wanayoyaona kwa macho yao. Na 
makatazo yanayokatazwa ni makatazo ya Itikadi zao mbaya na Tabia zao mbovu na Aibu zao 
chafu. Yametajwa hivi ili yaathiri katika nyoyo zao na mabongo yao. 

Umeendelea mpango namna huu kiasi cha miaka mine mitano. Na taathira 
iliyopatikana katika muda huu inadhihiri katika mambo matatu haya: — 

(1) Waliuamini ulingano huu baadhi ya watu watukufu wa hapo, wakawa ndio chanzo 
kizuri cha uma huu wa Kiislamu. 

(2) Ikasimama sehemu kubwa kabisa ya watu kuupinga ulingano huu, ima kwa ujinga 



wao au kwa hawa (mapenzi) ya nafsi zao tu na maslaha yao, au kwa kule 
kuking’ang’ania kwao kila walichowakuta nacho wazee wao. 

(3) Ukaingia Ulingano kutoka nje ya Makka. 

Basi hapa unaanza Ulingano huu daraja yake ya pili. Ukawa msongamano mkubwa 
kabisa baina ya Uislamu na huo ukafiri wao waliourithi kwa wazee wao. Ukadumu muda wa 
miaka minane au tisaa Wala si Makka tu wala kwa Maqureshi tu basi, bali kila aliyetaka 
ukafiri wao uendelee mbele alipania kuupinga Ulingano huu. Bara Arabu nzima ikauumia 
meno barabara kwa mwisho wa uweza wake. Wakatumia kila njia na kila kitimbi kuuvunja 
ulingano huu. Wakawa wanatumia Propaganda ya kusema uwongo, Kuusingizia usiyoyasema, 
Kuupinga bure bure, Kuwatilia watu shaka, Kuwazuilia wageni wasimsikilize Mtume wala 
kukutana naye Wakawavamia wale waliosilimu kwa namna za dhulma na adhabu na ukatili. 
Wakawakata kabisa na wakawadhikisha mno, hata ikawapasa wengi katika hao wahame hapo, 
wawache nchi yao na maii zao kwenda nchi ya Mahabushia mara mbili. Na mara ya tatu 
wakahamia Madina. Na juu ya taabu kubwa hizi na kupingwa kukubwa huku, ulingano wa 
Uislamu ulikuwa unaendelea tu, na ikawa hapana nyumba moja katika nyumba za Makka ila 
yuko aliycsilimu. Na lililozidi kuwatia uchungu na kuwapandisha mori ni kumuona katika 
wao: ndugu yake mwenyewe au mwanawe mwenyewe au mjukuu wake mwenyewe au mkewe 
mwenyewe au shemeji yake mwenyewe au . . . ameingia katika Uislamu na anaufla uchungu 
kweli kweli na anaufidia kwa roho yake na mali yake na kila chake kilicho thamini. Wakaona 
watoto wao wenyewe waliowatoa migongoni mwao wanawapinga kwa dhati yao. Na katika 
ajabu ni kuwa hawa iliowapasa wawakate sasa, wawe hawana shughuli nao, ndio wale ambao 
kabla ya hapo wakiwaona ndio nguzo zao na pambo la mkusanyiko wao. Na wakawa sasa 
wanaoingia katika huu ulingano wa Uislamu wanafikilia katika kutengenea na ukweli na tabia 
nzuri daraja ambayo iliwashangaza walimwengu wote, hata wakayakinisha kuwa Ulingano huu 
ni ulingano wa kweli na unatoa WATU wa KWELI. 

Na katika muda huu wa ushinde mkubwa kabisa huu, Mwenyezi Mungu alikuwa 
akiteremsha — kwa minasaba mbali mbali — khutuba (Aya) kali na zenye taathira kubwa 
kama mito yenye nguvu na mifuriko mikubwa na nyoto kali kabisa. Katika Aya hizi wakafun- 
dishwa Waislamu wajibati zao za mwanzo, wakatiwa Hamasa barabara, na wakafundishwa 
Ucha Mungu wa kweli na tabia tukufu na usaii wa kweli, na wakaonyeshwa namna ya 
kuitangaza hii dini tliyonyoka sawa sawa, na wakashajiishwa walinganie; kwa waadi wa kweli 
wa kufuzu kwa kuipata Pepo yenye neema za daima. Wakahimizwa waipiganie kwa subira 
kubwa na kusimama barabara kwa nyoyo thabiti. Wakajazwa shauku ya kujitolea na kutoa 
kila cha rahisi na ghali, bali na roho pia; kwa kuupeleka mbele ulingano huu. Wakajazwa 
Hamasa hiyo hata wasijali shida yo yote ile, hata ikiwa kubwa vipi. Na walionywa barabara 
wale waliokufuru na kung’ang’ania yale waliyokuwa nayo, wakampiga vita Mtume na 
ulingano wake huu, wakaikataa haki na wasizingatie yaliyowapitia watu na uma zilizopita, na 
walikuwa wakijua habari zao, wakipita mchana na usiku katika safari zao katika miji hiyo yao. 
Na wakaonyeshwa dalili za Akhera kwa mambo wanayoyaona kwa macho yao; katika mbingu 
na ardhi, na wakayahisi khasa katika nafsi zao na maisha yao ya kila saa na wakati. 
Wakabainishiwa ubatilifu wa ushirikina wao na kukataa kwao Mwenyezi Mungu, na 
kuikanusha Akhera na kukamia juu ya waliyoyakuta kwa wazee wao. Wakabainishiwa 
ubatilifu wa haya kwa hoja zilizo dhahiri, zinazoingia mabongoni mwao zikaathiri katika 
nyoyo zao. Wakaondoshewa kila kitakataka cha shaka waliyokuwa nayo juu ya ukweli wa 
ulingano huu, na wakajibiwa kila hoja zao kwa hoja za kweli kweli na mfungulio usiokuwa na 

chembe ya fundo wala tanzi juu ya^hayo waliyokuwa wakiona yanawatanza, au wakitaka tu 
kuwatanzishia wenzi wao. A1 muradi ukafiri ulitiwa mbaroni barabara, kila upande ukawa 
umezingiwa, pumzi hauna, hata ukatolewa maanani. Na juu ya hivi wakaonywa, kwa 
ghadhabu ya Mwenyezi Mungu na vituko vya Kiyama na adhabu ya Jahanamu. Na 
wakatahayarishwa kwa zile tabia mbovu walizokuwa nazo, na mwendo ulio batili na ada za 
Kijahili na kuipinga hii dini japokuwa wanaijua, na kuudhi Waislamu. Wakaonyeshwa misingi 
ya Akhlaqi nzuri na ya Ustaarabu ambao kwa Ustaarabu huo ndio ilipatikana tamaduni 
iliyoenea ulimwengu mzima na ikapata radhi ya Mwenyezi Mungu. Sehemu hii ilikuwa na 
vipembe vyake vingine vidogo vidogo. Basi kwa vipembe hivyo ukawa unasonga mbele tu 
ulingano huu wa Uislam, na ugomvi wa makafiri unashtadi na moto wao unazidi kuwaka. Na 
kila siku ukawa ulingano huu unaletewa Itiqadi mpya mpya na unakabiliana na maadui wapya 
wapya. Na Aya za Qurani zikazidi kuleta namna namna za misemo na madhihirisho ya 
mambo yake. Basi hii tarikhi ya mteremko wa Qurani kwa Aya zake zilizoteremka Makka. 

Muda huu ulichukua miaka kumi na tatu — mpingano mkubwa kabisa. Kisha ulingano 
huu ukapata matulio yake Madina. Ukaweza sasa kuweta watu wake waliokuwa katika kila 
kipembe katika vipembe vya Bara Arabu. Wakajiweka katika kichungu kimoja na 
wakazikusanya nguvu zao zotc pamoja. Basi akahajiri Mtue na sehemu kubwa kabisa ya watu 
wake, wakaja Madina. Sasa Ulingano wa Uislamu ukaingia katika daraja yake ya tatu. 

Mambo yakageuka chini juu. Uislamu ukaweza kuweka msingi wa dola kamili yenye 
kujitosha wenyewe. 

Sasa vikaanza vita vya Silaha za kuua, si vita vya silaha za maneno. 

Sasa vile vile ukakabiliana Uislamu na uma zilizokuwa zikifuata Mitume iliyotangulia — 
Mayahudi na Manasara — kama ulivyoingia kukabiliana na wanafiki waliojitia katika hiki 
kikundi cha Uislamu. Na baada ya taabu kabisa na mgongano mrefu kabisa wa miaka kumi, 
Uislamu ulifikilia upeo wa nguvu zake na uweza wake na ufalme wake; wakadhili Waarabu 
wote chini yake na wakanyenyekea na ikafunguka milango ya kutangaza ulingano wake ulim- 
wengu mzima na kusimama kuleta matengenezo yaliyoenea kila mahala. Na hii daraja ya tatu 
ina vipembevipembe vyake, umetekeleza Ulingano wa Uislamu katika vipembe hivyo 
yaliyokuwa yakihitajiwa. Na kwa ajili ya kutekeleza hoja hizo Mwenyezi Mungu akateremsha 
Qurani kwa mnasaba wa hoja hizo na mambo hayo. Mara husema kwa ukali unaotoa 
macheche ya moto, na mara kwa msemo wa maamirisho ya kifalme, na mara kwa msemo wa 
kialimu, na mara kwa msemo wa mtoa mawaidha, mwenye nasaha na mwongozi wa kweli. 
Ikabainishwa katika Qurani namna ya kufanya uma, namna ya kufanya dola na namna ya 
kufanya na kutangaza Ustaarabu, na namna gani yanasimamishwa mambo mengine na kuen- 
deshwa. Na ikafundishwa namna gani kukaa na wanaftki, kukaa na wasiokuwa Waislamu, na 
namna gani kuwaendesha hawa walioamini ili wasimame kuuendesha ulimwengu wote. Aya 
hizi za sasa zikiteremshwa katika kuwaongoza Waislamu na kuwachunga vizuri, na kuwazin- 
dua wanapotaka kuteleza, na zikiwahimiza sana sana kutoa roho zao na mali zao katika 
kuipigania dini; na zikawapa masomo barabara katika Akhlaqi nzuri na vipi kukaa na viumbe 
na kuwasarifu. Aya hizo zikinasibiana na vile kushindwa kwao katika vita au kushinda, na 
balaa na raha, na kheri na shari na amani na -khofu na yaliyo kama haya. Na walikuwa 
wanafanyika watu wa kweli kweli wa kuweza kuja kumpokea Mtume atakapoondoka na 
wafuate mwendo wake katika hima na uzuri wa kutangaza Ulingano huu. Na vile vile Aya 
hizo zikawalingania watu wote wa kila namna. Wasioukubali Uislamu, zikawalingania kufuata 
kheri hii na haki hii, kwa mnasaba wa hali ya kila mmoja katika hao na mnasaba wa kisimamo 

chake katika kuupinga Uislamu. Wakilinganiwa kwa hoja zilizo na nguvu kweli kweli na 
maneno laini na kwa mawaidha mazuri na kusimangwa na kukhofishwa adhabu ya Mwenyezi 
Mungu. Wakitakiwa wazingatie kila upande kwa yaliyopita na yanayopita. Ipate kukamilia 
hoja juu yao na wasiwe na udhuru tena. Na huu ndio mwendo wa Qurani baada ya kuhamia 
Mtume Madina. 

Basi imebainika kwa haya tuliyoyataja hapa kuwa mteremko wa Qurani ulikuwa 
umekamatana na ulingano wake na daraja za mwendo wake. Vikiteremka vipande mbali mbali 
kwa nyakati mbali mbali na kwa haja zinazozukia katika kiia mapitio ya Ulingano huo 
unavyopitia, tangu mwanzo wake mpaka kukamilika kwake kabisa kabisa. Na umechukua 
kiasi cha miaka ishirini na tatu. Na hapana shaka kuwa mwandikaji wa jambo namna hii 
inamlazimikia afuate namna ile anayofuata mwanafunzi wa Ma-University wakati 
anapojitegeneza kwa ajili ya kupata Ma-degree yake. Na hivyo vipande vya Qurani 
vilivyokuwa vikiteremka kidogo kidogo havikuwa vikiandikiwa katika sura va vitabu wala vi- 
pamphlet; bali vilikuwa vikisemwa tu hivi, kama khutuba na Vikipokewa kwa midomo tu na 
kuhifadhiwa vifuani. Na vilikuwa haviteremshwi kwa msemo wa vitabu bali kwa msemo wa 
khutuba ambazo hazishabihi khutuba za walimu wa Ma-University, bali khutuba za mlingani 
anayetaka kuleta hamasa za wasikizi wake na kuzisisimsha akili zao na nyoyo zao; si hamasa 
tupu. Kwa hivyo kila watu ikawasemeza kwa kiasi cha akili zao na kwa kiasi cha taathira ya 
ule ulingano wake kwao kwa nyakati mbali mbali na hali zilizokhitalifiana. Inataka 
kuuthibitisha ule ulingano ndani ya nyoyo zao hao watu, kutengeneza namna ya kuthibitisha 
hivyo, kuchemsha nyoyo zao, kuvunja nguvu za ushindani wao, kuwatengeneza wafuasi, na 
kuvuta hamasa yao, kuwabadilisha wawe marafiki wa kweli kweli, kuwapelekea wakanyaji 
wakiri — kwa dalili wanazoonyeshwa — kuvunja hoja za hao wanaopinga na kuondosha 
uwongozi wao mwovu. Na yaliyo kama haya ambayo yanampasa Mwongozi ayafanye akitaka 
uwongozi wake ufanikiwe. Na kwa kutazama haya basi Sura na Aya zilizokuwa zikiteremka 
wakati huu kwa jambo hili zilikuwa kwa maneno na mpango wa kikhutuba, kwa namna ya 
kuathiri kweli kweli na kunasibu ile hali waliyokuwa nayo wakati huo. Kwa hivi hazitakuwa 
— kama wanavyotaka watu wa sasa ziwe — zinashabihi khutuba za makhatibu wa Ma- 
Umversity. 

Kwa hivi imekubainikia dhahiri sasa siri ya kutakarari maneno ya Qurani, kwani hivi 
ndivyo inavyotakikana kwa kuchunga kila wakati wa zile nyakati mbali mbali zilizopitiwa na 
Uiingano huu kama tulivyoona. Katika kila wakati ilipasa yakaririwe barabara juu yao hayo 
yanayotakikana waambiwe. Basi ndio maana yakakaririwa hivyo. Lakini yakikaririwa kwa 
alfadhi mbali mbali na mpango mbali mbali unaoshawikisha kuusoma na kuusikiliza, ili nyoyo 
zione raha na masikio na akili pia zifurahike. Na katika daraja zote hizi mbali mbali yanaletwa 
mara kwa mara yale ambayo yalikuwa ndio msingi khasa wa Uislamu tangu hapo mbele 
kabisa. Ndiyo maana katika kila daraja unayokuta baadhi ya haya: Mambo ya Tawhidi na Sifa 
za Mwenyezi Mungu na Masuulia ya mwanaadamu na mambo ya Akhera (neema zake na 
ikabu zake), na habari za Utume na kuamini maneno ya Mungu na kucha Mungu na kusubiri 
na kuvumilia na kumtegemea Mwenyezi Mungu na yaliyo kama haya; haya yamekaririwa 
katika Sura za Makka na za Madina. Kwani Ulingano wa Uislamu hausuluhii pasi na 
kuyakumbusha haya. Na lau yangepuzwa haya, Uislamu usingekwenda mbele kwa namna 
inayotakiwa. 

Ukisha kuyajua haya utapata Jawabu ya Suala hili: Kwa nini Mtume asizipange Aya za 
Qurani kwa mnasaba wa kuteremshwa kwake. 

Tumeona kuwa Qurani imeteremshwa kwa mnasaba wa daraja uliyoifikia ule Ulingano 
wa dini ya Uislamu katika kupanda kwake. Basi ikawa sio mpango wa kupendeza kuipanga 
kwa mnasaba wa kuteremka kwake. Mpango muwafaka ni huu wa kuweka kila 
yanayonasibiana yawe pamoja japokuwa hayakuteiemka wakati mmoja. Hapo mwanzo 
walikuwa wanasemeshwa watu wajinga kabisa, hawajui lo lote lile la Uislamu, wakawa 
wanatupiwa kidogo kidogo yale ya kuwazindua kuiendea Imani na taalimu. Sasa ilivyokuwa 
Uislamu umekwisha kujikusanya pamoja na yamekamilika mambo yake, na Waislamu 
wamekwisha kuwa uma kamili wa kuongoza ulimwengu, imekuwa wapangiwe mpango huu 
wa kuwaonyesha wajibu wao na njia za kuendeshea dunia yao na Akhera yao na 
kuwahadharisha na misukosuko na maradhi yaliyosibu uma nyinginezo za Mitume 
waliotangulia. Yawaelee haya vyema kabla ya kusimama wao kuongoza ulimwengu wote 
mzima — ulimwengu ambao ulikuwa umepotea kabisa. 

Mtu aliyewafikiwa hidaya ya kuijua Qurani ataona kuwa mpango huu ndio muwafaka. 
Sio kuweka za Makka mbali na Madina mbali. Muwafaka ni hivi kuchanganyika. Anazisoma 
za Makka wakati huo huo anapozisoma na za Madina. Na kinyume chake. Na anayasoma 
yale yaliyoletwa mwanzo, pale pale anapoyasoma yaliyoletwa mwisho, aone Uislamu 
ulivyopangika kwa uzuri usiokuwa na mfano na kwa mpango hakuna mwengine ulio ndio 
kuliko huo. 

Lau ingepangwa Qurani kwa mpango wa kuteremka kwake usingeleta faida hii ya 
mpango huu. Na ingetaka itiwe tarikhi za kuteremka Aya zake na sababu ya kuteremshwa 
kwake. Na haya yangekuwa mambo ya kupachikia katika Qurani. Na Mwenyezi Mungu 
anataka kitabu chake kiwe kimesafika na kupachikiwa maneno ya watu. Yawe maneno Yake 
peke yake, hayakuchanganyika hara chembe na maneno ya viumbe. Yawe maneno yake tu 
Mwenyewe Muumba, katuletea ya kutuongoza sisi aliyetuumba. Kwani hakuna anayejua ya 
kutufaa kuliko Yeye. Kwa mpango huu anapata faida kwa Qurani, mwanamume na 
mwanamke, mpevu na mchanga, mkubwa na mdogo, mwanachuoni na asiyekuwa mwanan- 
chuoni, na jalimu ia kweli kweli pia, wakazi wa mijini na wa mashamba na majangwani; wa 
kila zama na kila mahala, na katika kila hali. Na wajue watu wote — wenye kukhitalifu katika 
daraja za akili na mengineyo — wajue wote nini alichowatakia Mwenyezi Mungu wakikue. 
Siyo kuwaiilia na maneno ya viumbe. 

Hapana shaka kuwa hao wanaoupinga mpango huu wa Qurani wanataka kipangwe 
kitabu hiki cha uwongozi wa Mwenyezi Mungu kama vinavyopangwa vitabu vya Historia na 
Welfare na kama haya. 

Na mpango huu wa Qurani hawakuupanga waliokuja baada ya Mtume. Ni mpango 
aliojulishwa Mtume na Jibril kwa amri yake Mwenyewe Mwenyezi Mungu. Mtume alikuwa 
na waandishi wake makhususi wa kuandika Aya za Qurani kila zinapoteremka au vipande vya 
Aya. Ikiteremka Aya fulani au kipande chake mara Mtume anawaambia: ‘Aya hii (au kipande 
hiki) iwekeni ubavuni mwa Aya fulani iliyoko katika Sura fulani J \ Na Mtume huwa kafun- 
dishwa na Jibril kufanya hivyo kwa amri ya Mwenyezi Mungu. Na ikimalizika Sura vile vile 
anawambia kuwa Sura hii imekwisha kukamilika haitaongezewa tena kitu na iwekwe baada ya 
Sura fulani. Na Mtume na Masahaba tangu siku hizo wakiisoma Qurani — katika Sala na 
penginepo — kwa mpango huu wanousoma Waislamu mpaka leo. Hao Masahaba 
waliohifadhi Qurani zama za Mtume na baadaye — na kila walioihifadhi Qurani tangu zama 
za Mtume na baadaye — na kila walioihifadhi Qurani tangu zama hizo mpaka leo — 
wanteihifadhi namna hii iliyomo ndani ya Misahafu hii wahyo nayo Waislamu wote; na ndivyo 

ilivyokuwa kaihifadhi mwenyewe Mtume. Na tangu ilipoanza kuteremka ilianza Kuandikwa 
na Kuhifadhiwa na Kusomwa kila mahala. Katika kila jambo ikisomwa Qurani. Ikiandikwa 
katika karatasi za wakati huo. Nayo ni Mapongoo ya mitende, ngozi za wanyama 
zilizotegenezwa, vidifu (fupa pana la bega) vya wanayama na kama haya. Ikihifadhiwa Qurani 
katika vifua vya mamilioni ya Waislamu tangu siku hizo mpaka leo. 

Alipokufa Mtume kilitokea kishindo kikubwa; cha kurtaddi (kuwacha watu dini ya 
Uislamu) na kupigana na Waislamu wasioritadi. Wakafa Masahaba wengi kabisa. Na wengi 
katika hao walikuwa katika wale chungu ya Masahaba waliokuwa wamehifadhi Qurani. Hapo 
Sayyidna Umar akatoa rai ya kuandikwa Qurani yote nzima mahala pamoja. Akaishadidia rai 
yake hii mpaka ikakubaliwa na kuwafikiwa na watu wote. Na hapo Khalifa — Sayyidnna 
Abubakr — akaamrisha ikusanywe yote pahala pamoja badili ya kuwa sehemu nyingine imo 
katika mifupa, nyingine katika ngozi na nyingine katika mapongoo. Uraisi wa kazi hii 
aliwachiwa Bwana hodari kabisa, Bwana Zaid bin Thabit, ambaye ndiye aliyekuwa raisi wa 
waandikaji hii Qurani zama za mwenyewe Mtume. Yalikusanywa maandishi yote yale ya 
Qurani nzima yaliyoandikwa yakawa kwa Mtume. Yakalinganishwa na maandishi ya kila 
Sahaba aliyepata kuandika, na yakalinganishwa na Hifdhi za wale waliohifadhi Qurani. Na 
walikuwa wengi. Ukaandikwa Msahafu mmoja madhubuti barabara uliokabilishwa kwa zote 
hizo njia tatu. Msahafu huo ukawa katika Hifdhi ya Sayyidna Abubakr. Na anayetaka kunakili 
ananakili. Alipokufa Sayyidna Abubakr ukawa katika Hifdhi ya Khalaifa wa Pili — Sayyidna 
Umar. Na wanaotaka kunakili wananakili. Alipokufa ukawa kwa mwanawe mwanamke, 
mkewe Mtume — Bibi Hafsa. Na anayetaka anakwenda kunakili. 

Waarabu wenyewe kwa wenyewe walikuwa wanakhitalifiana — kidogo au sana — 
katika matamko yao ya Kiarabu na maneno yao, kwa mnasaba wa kubaidika kwa mahala pao 
wenyewe kwa wenyewe, kama hivi kinavyokhitalifu Kiswahili cha Kiunguja na Kimombasa 
na Kilamu na kama hivi. Bali wao wakikhitalifiana zaidi, kwani masafa ya nchi yao yalikuwa 
makubwa zaidi. Basi hapo mwanzo wa Uislamu walipewa ruhusa kuitamka Qurani kwa 
muwafaka wa matamshi ya mwahaia mwao humo, japokuwa tafauti kidogo na lugha fasihi 
kabisa, lugha ya Kiqureshi — lugha yake Mtume — ambayo ndiyo ikiteremka hii Qurani 
kwa lafdhi zao; khalafu Mtume anawatamkia hao wengine kwa matamshi ya kikwao ambayo 
yote Mtume akiyajua, na akiwasemesha kwa matamshi yao hayo wakati mwengine. Na maana 
ilikuwa ile ile moja. 

Khalafu Uislamu ulipotangaa kila mahala, na Waislamu wa huku na huku — katika 
Bara Arabu na kwingineko — wakawa wamechanganyika sana sana na kuingiliana kukubwa 
sana, ilionekana bora utangazwe ule Msahafu wa Mtume ulioandikwa zama za Sayyidna 
Abubakr. Zipelekwe Nuskha (copy) zake ulimwengu mzima wa Kiislamu wa zama hizo. 
Haya aliyafanya Sayyidna Uthman bin Affan katika zama zake, kwa rai yake na Masahaba 
wenzake wote. Basi akachaguliwa yule yule Sayyidna Zaid bin Thabit — na akaongezewa na 
wengine — waunakili ule Msahafu ulioandikwa zama za Sayyidna Abubakr ulionakiliwa 
kwenye maandishi aliyoamrisha Mtume na ukaandikwa kwa iugha ya Mtume — lugha ya 
Makureshi. Zikaandikwa nuskha (copy) nyingi. 

Nuskha nyingine zikapelekwa Makka (Hijaz), nyingine Damashq Damascus — Sham;, 
nyingine A1 Kufa (Iraq), nyingine A1 Basra (Kusini ya Iraq), nyingine Yaman. Na nyingine 
zikawako Madina. Wakaamrishwa kila wanaotaka kuandika Qu ani wanakili katika nuskha 
hizo, waache hizo nuskha zao zilizoandikwa kwa lugha zao. 

Basi hii Misahafu yote iliyoko ulimwenguni sasa — ambayt^ yote ni ya namna moja — 

ni nuskha ya huo Msahafu wa asili kabtsa ulioandikwa zama za Sayyidna Abubakr. Na 
zinapatikana bado katika Mamuseum baadhi ya hizo nuskha za asili. Na msahafu wa nchi yo 
yote ile ya Kiislamu ukiupeleka nchi nyingine, japokuwa iko mbali kabisa na hapo, utauona 
sawa sawa na hiyo ya huko. Na Misahafu ya kiia karne — tangu hiyo karne ya Mtume — 
utaiona sawa sawa. Akiweza mtu kuona tafauti naatangaze Uvumbuwaji wake huo wa ajabu 
katika mambo ya Tarikhi. Anayetaka kujitia shaka haitiliki hapa. Ni kama hivi tulivyosema. 
Naauonyeshe Msahafu huo uliotafautika na Misahafu myenziwe (mengine). Kujitia shaka 
katika jambo hili ni kama kujitia shaka kuwa jua halitoke ulimwenguni. Na hiyo ndiyo shaka 
inayoonyesha wazimu. 

Na hii Qurani inasomwa na chungu nzima kabisa ya watu kwa makuSudio mbali mbali. 
Kwa hivi siwezi kutoa fikra zangu kuwapa hao wasomaji kwani makusudio yao ni mbali 
mbali. Lakini nawapa fikra zangu wale wanaoisoma kwa kutaka kuifahamu na kujua uongozi 
wake katika mambo ya dunia na Akhera. Hawa napenda kuwafungulia mishikili yao 
inayoweza kutokea. 

Kwanza inampasa huyo anayeisoma hii Qurani — akiwa Mwislamu au si Mwislamu — 
asafishe akili yake na yaliyo ndani ya fikra yake hiyo ya itikadi zake na mawazo yake ya 
kuipenda au kuichukia. Sasa azame barabara katika kuisoma kwa moyo wazi na sikio kali na 
makusudio safi ya kutaka kuifahamu. Ama wale ambao wamekwisha kutia katika nyoyo zao 
fikra makhsusi juu ya Qurani na Uislamu, basi hata watakapokuwa wanaisoma hiyo Qurani 
itakuwa wanawaza kwa hizo fikra zao walizo nazo, wasiijue hakika ya Qurani. Bali kitabu cho 
chote kile akikisoma mtu kwa yaliyo katika fikra zake atakuwa amegandwa na zizo hizo fikra 
zake, hatakipatia faida. 

Ama yule anayeisoma Qurani aijue vivi hivi tu juu juu, basi inamtosha kusoma mara 
moja mbili. Ama anayetaka kuisoma khasa, hata mara tano hazimtoshi. Inataka aisome mara 
kwa mara kwa dhati yake na bila ya kuchoshwa na kutoshwa. Na kila mara aizingatie kwa 
namna nyingine. Tena afanye — kama wanavyofanya watoto wenye hima wa {Aa-University 
— awe na Note-book yake na kalamu yake ya kuandika kila analoona hili muhimu au geni, 
linataka kudhibitiwa. Na vile vile ikimjia raghba ya kuuliza asiulize, bali aiandike suala yake. 
Hatamaliza kuisoma Qurani ila atapata mumo humo jawabu yake. Na kama hakuipata hiyo 
jawabu yake katika kuisoma mara ya kwanza naisome tena mara ya pili kwa subira na 
ustahamilivu; ataipata tu. Na kama palikuwa na la kumtatiza litatanzuka tu, ila kwa nadra 
kabisa. 

Kuisoma juu juu ndiyo kama hivi tulivyosema. Ama akitaka kuisoma vilivyo khasa, 
nakidhibiti kila anachokipitia; kama viie kudhibiti sifa zote ambazo Qurani inasema kuwa 
ndizo sifa ambazo kila mtu inataka asifike nazo. Na vile vile kudhibiti sifa zote ambazo 
Qurani inataka mtu ajiepushe nazo. Azilinganishe barabara hizi na hizi. Na adhibiti kadhalika 
mambo ambayo Qurani inasema kuwa kwa mambo hayo ndiyo kunapatikana kufanikiwa 
(ufanikio), na kwa mambo hayo mengine ndiyo kunapatikana kuharibikiwa. Na awakumbuke 
waliotengenekewa kwa hayo na walioharibikiwa kwa hayo. Na kila mengine yote yanayotajwa 
katika Qurani ayadhibiti hivi na kama hivi; lakini ayadhibiti, yasiwe yanaingia sikio hili 
yakatoka sikio la pili. 

Na akitaka kujua nini fikra za Qurani katika jambo makhsusi hivi lililo muhimu, nasome 
kwanza nini fikra za wasiokuwa Waislamu kwa jambo hilo na rai zao walizotoa — wa zamani 
na wa sasa — na yepi waliyoyataja na yepi wasiyoyataja. Halafu aisome Qurani, ataona namna 
gani rai nzuri ya Qurani juu ya mushkili huo ambayo hakudhani kuwa ataipata. 

Na juu ya jitihada yake yote ya kila namna hawezi kufikilia khasa kiini cha Qurani na 
hakika yake maadamu hatayafuata khasa yaliyomo humo kama yalivyo. Qur*ani si kitabu cha 
kusoma tu — juu ya kiti chako — ukatazama nini fikra zake kama vitabu vyingine. Wala si 
kitabu cha kunga na mambo ya siri ambayo hazifichuliwi kunga zake ila mahala makhsusi. 
Hii Qurani ni kitabu cha kulingania haki na kuifuata, kwa vitendo, si kwa maneno matupu. 

Mungu alimteremshia mtu mpole kabisa, mwenye tabia nzuri mno kabisa, na moyo safi 
kabisa, wala simropokwaji wa maneno ya upuzi. Akamwamrisha aukabiii ulimwengu mzima 
ambao wote ulikuwa umetupa haki; apigane na batili yao hiyo aiondoshe. Kikapokewa kitabu 
hiki na kila roho nzuri na nafsi katika kila nyumba. Wote hao wakakusanyika chini ya ben- 
dera ya Mtume. Na kikamwudhi kitabu hiki kila aliyekuwa fisadi mharibuji, akaingia 
kuwapinga na kuwapiga wale waliokipokea. Kitabu hiki ndicho ■kilichosimamisha Mwendo wa 
Uislamu mkubwa huo muda wa miaka ishirini na tatu, ulioanza kwa ukelele wa mtu mmoja 
tu, ukenda mpaka ukaonyesha utawala wa Kimungu ulunwengu mzima, ukavunja batili 
ikavunjika, ukajenga haki ikaamirika. Vipi itaweza kukudhihirikia wewe siri yake mara moja 
kwa kupitisha tu harufu zake katika kinywa chako? Sharti yakupitie hayo yaliyowapitia hao 
waliokikubali huko mwanzoni, wakayakabili kwa kifua cha nguvu yote hayo yaliyowakabili — 
mitihani na misukosuko na vita: Badr, Uhud, Khaybar, Makka, Taif, Tabuk na kwengineko. 
Upambane na mifano ya hiyo mikafiri mikubwa kama kina Abu Jahl na Abu Lahb, na 
wanaftki wazandiki, na Mayahudi wenye namna namna za viroja. Hii ni safari ndefu ya 
kwenda na Qurani. Na kila ukifika kwenye kituo kimoja utakutana na Sura na Aya za Qurani 
za kukufidisha materemko yake katika uwongozi wa Qurani. Hapo Qurani haikufanyii 
ubakhili kukufunulia hakika yake khasa. Basi maadam mtu hakuifuata khasa — khatwa 
khatwa — hii Qurani, hataweza kuijua khasa ilivyo, akiwa mtu mmoja au uma mzima. 
Maadam wanakwenda kinyume na mwendo wa Qurani basi hawawezi kuijua ilivyo. 

Na kila mtu anajua kuwa Qurani' imekuja kuwaongoza Binadam wote. Lakini 
anapoisoma mtu huona kuwa haiwasemezi ila Waarabu waliokuwa zama hizo, japokuwa 
wakati mwengine imewageukia na watu wengine. Lakini mahala pengi ataiona inasemeza 
dhauku ya Waarabu na mwendo wao na tarikhi zao na maisha yao. Ikiwa Qurani imeterem- 
shwa kuongoa wanaadamu wote kwa nini kwa muda mrefu inawasemeza watu makhsusi — 
kuhusu mahala pao na tarikhi zao na nyendo zao? Basi huenda akatia shaka mtu akasema — 
“Naona’ mimi hii Qurani imeteremka kuwatengeneza hao Waarabu waliokuwa zama za 
Mtume; kisha Waislamu waliokuja baadaye ndio walioinasibishia (hii Qurani) kuwa 
imeteremshwa kuongoza binaadamu wote na kwa zama zote mpaka Kiama”. 

Akisema mtu-hivi tutambwambia — maadamu si mwenye inda na na ubishi — 
“Tuonyeshe Aya moja inayoamrisha mema au inayokataza mabaya au inayohimiza au 
kukosoa au kulaumu au. . . Ukaiona kusa hii haiwasuluhii ila Waarabu tu, tena waliokuwa 
katika zama hizo za Nabii Muhammad.” Hataiona Aya namna hiyo. Alama kuwa kutajwa 
hayo ya Waarabu na ya waliokuwa Muhammad.” Hataiona Aya namna hiyo. Alama kuwa 
kutajwa hayo ya Waarabu na ya waliokuwa karibu nao ni mfano tu ya kutolea dalili, siyo ya 
kuonyesha kuwa hayo yanayosemwa yamewahusu wao tu. Sasa Inshallah imetubainikia vizuri 
kuwa hizo ni stishhadi tu. Tazama Qurani — mathalan — inapovunja ushirikina ikathibitisha 
Tawhid, hoja hizo si zinasuluhia kuvunja ushirikina wa kila washirikina au washirikina wa 
Kiarabu tu? Ataona zinasuluhia kwa kila ushirikina. Na vile vile hoja zake na dalili zake 
katika kuthibitisha mazuri mengine na kubatilisha mabaya mengine, si zinasilihi kwa kila 
Wanaadamu wa kila wakati na wa kila mahala? Ataona ndio zinasilihi kwa kila wanaadamu 


XXX 



wa kila zama na kila mahala. Basi kwa nini atasema mtu kuwa Qurani imewahusu Waarabu 
wa zama za Mtume tu basi? Hapana madhehebu yoyote yanayoitia watu wowote kwenye 
jambo lolote lile, yakasema maneno yake vivi hivi tu bila ya kutoa mifano ya mambo yaliyo 
karibu na hao waanzaji wake. Haimkiniki kutangaza uwongozi (uitaji) bila ya kuutolea mifano 
ya karibu kwanza. Na kama uwitaji fulani utaitia watu kwenye uitaji bila ya.mifano basi 
utakufa njiani, yasalie maneno juu ya karatasi tu. 

Na ulingano unaotaka utapakae ulimwengu mzima si lazima kuwa tangu mwanzo kabisa 
uanzie hivyo. Lakini njia nzuri ni kuanza kwa yale ya karibu na walio karibu; ukawa unatoka 
nje kidogo kidogo, kama duara ya maji inayoanza kwa kutupa jiwe — inapanuka na 
kupanuka na kupanuka mpaka linakuwa duara kubwa kabisa, limefikilia mwisho wake. Basi 
ndiyo hivyo; uwaonyeshe watu wa karibu yako namna ulivyowaongoa, kisha waliofuatia hapo, 
tena waliofuatia hapo, mpaka ifike khatima yake. Taratibu ndio tftwendo. Yakianzwa mambo 
namna hii ndipo yanapovuta uma nyingine upesi upesi, kwani huwa zimekwisha kuona natija 
nzuri ya ulingano huo. Sio kurukia mara moja bila kuonyesha dalili ya kuwatengeneza wa 
karibu yako, ukaonekana uwongozi wako. 

Basi kule kuanzia jambo kwa watu makhsusi kwanza, ukapitisha kila jitihada zako katika 
kuwabainishia kwa kila hoja na dalili ili wakinai barabara kwa hoja hizo na wafuate, siyo dalili 
ya kuonyesha kuwa jambo hili limewahusu watu hao tu. Alama ya kuonyesha kuwa jambo 
hilo limehusishwa kwa watu makhsusi tu ni hii: Jambo lililohusishwa kwa watu makhsusi 
huwafadhilisha watu hao kuliko wengineo, na huwatakia haki lisizowatakia wengineo, na 
huleta mambo ambayo hayamkiniki kukubaliwa na wengineo. Na kinyume cha jambo 
lililokusudiwa liwe la watu wa ulimwengu wote. Jambo hili huwafanya watu wote sawa sawa, 
likawapa wote haki moja kwa daraja sawa sawa, na mambo yake yote yakawa ya kuwafiki 
ulimwengu mzima. Na jambo la kukusudiwa wakati makhsusi tu, huleta mambo yake kwa 
namna ambayo hayasilihi ila kwa wakati makhsusi tu. Kinyume cha jambo lililokusudiwa 
umilele. Jambo hilo mambo yake yote huwa yanapigia yawe ya umilele na maisha, na kufaa 
katika hali zozote zile, zitakazokuja na zitakazokuwa. Basi yuko yoyote yule aliyeisoma 
Qurani, au atakayeisoma, akaiona mna jambo lake humo — japokuwa moja — la kuonyesha 
la kufaa katika wakati makhsusi tu au la kufaa watu makhsusi tu? Hayuko wala Hakuwapo 
wala Hatakuwapo mtu huyo. 

Na katika wenye kukisoma kitabu hiki, kuna ambao wametia katika nyoyo zao kuwa 
kitabu hiki ni cha kutaja mambo na dasturi kwa kuyachambua moja moja, kwa wingi wake na 
uchache wake na kwa utungo wake. Lakini anapokisoma hakioni hivi. Bali ataona hata hayo 
mambo muhimu kabisa kama Sala na Zakaa ambayo yanatajwa mara kwa mara na 
kushadidishwa sana, hatayaona yamepangwa hivi. Basi hapo itashawishika akili yake aseme 
“Basi vipi kitabu hiki kinaambiwa ni Uwongozi unaotoka kwa Mwenyezi Mungu?” 

Basi tashwishi hii humfika yule ambaye haikumpitia katika akili yake kuwa:- 
“Mwenyezi Mungu hakukileta kitabu chake hiki kitupu, hayuko wa kuwaongozea watu.” 
Mungu kakileta pamoja na Mtume Wake. Yeye aendeshe namna inavyotakiwa kuyaendesha 
yanayotakiwa, mpaka yawe yanavyotakiwa. Jengo lisimame linavyotakiwa. Na huyo Mtume 
wake amemtengeneza kweli kweli awe mjenzi asiyezidiwa. Hapikuliwi na yoyote kwa 
chochote. Basi kwa hivi imekuwa si lazima kubainishwa kimoja kimoja na mpango wake hata 
mdogo wake na mdigi wake, kisiwache kibainishwa hata kidogo chake na kidigi chake. 
Hapakuwa na haja ya haya. Na ulimwengu mzima umeona namna alivyolisimamisha jengo 
zuri imara hilo lililokusudiwa. Basi Qurani si kitabu cha kubainisha mambo madogo na 

madigi. Bali ni kitabu cha kutaja Misingi ya mambo na Nguzo zal^ na Mi^imili yake — 
Kuyataja hayo kwa ubainifu na kwa namna ambayo yatathibiti barabara kwa dalili za akili na 
za kuingia katika nyoyo. Qurani imeweka mipaka mine ya kiia mbinu katika mbinu za uhai, 
kwa muwafaka wa mpango wa kumridhisha Mwenyezi Mungu. Na kazi ya Mtume ilikuwa 
auongoze mwendo wa Kiislamu kwa muwafaka wa haya yaliyotajwa katika Qurani. 
Hakuietwa Mtume ila awe ndiyo ruwaza ya kuonyesha ulimwengu wote mzima kuwa 
Mwisiamu anayefuata Qurani huwa hivi, na dola inayoendeshwa kwa kufuata Quram huwa 
hivi. Na yamepatikana haya, chapa kwa ya pili. 

Na hapa pana suala jingine, nalo ni hili: Qurani imewalaumu na kuwakamia kweii kweli 
wenye kukhitaiifiana baada ya kujiwa na uwongozi wa Mwenyezi Mungu, wakafarikiana mbali 
mbaii. Basi mbona wamekhitalifiana Waislamu katika tafsiri ya baadhi ya hukumu za Qurani, 
baii na katika tafsiri yake — tangu hao Masahaba na Matabiina na Maimamu na waliokuja 
baada yao? Takriba huwezi kupata Aya yoyote isiyofanyiwa khitilafu. Basi Waislamu hawa 
hawastahiki kulaumiwa? Khitilafu gani nyingine isiyokuwa hii inayoharimishwa na Qurani na 
kuchukiwa? 

Mwenye Suala namna hii kwa ufupi tutamjibu hivi. Uislamu haulaumu khitilafu 
inayopatikana kwa njia safi ya kutengeneza, kama hiyo waliyoipita hao waliokhitalifiana katika 
kufasiri lafdhi au hukumu au kanuni zilizokamatana na Qurani, maadam wote wanakutana 
pale pale penye msingi mmoja na mtengenezo mmoja, wa kuutengenezea uma wa Kiislamu. 
Khitilafu inayotukanwa na Uislamu ni ile khitiiafu inayopatikana kwa nia mbovu ya kuharibu 
na ya kufarikisha watu wenyewe kwa wenyewe, wawe wa vichungu mbali mbali, na kila 
kimoja kinavutia upande wake bila ya kutafuta haki, ila chuki tu na inadi. Basi khitilafu ni 
namna mbili kama unavyoona hapa, na natija zao mbali mbaii. Basi vipi unazipa hukumu 
moja? Ile khitilafu ya kwanza inayopatikana kwa jitihada na kukhitalifu fikira na ilimu, hiyo 
ni khitilafu inayoonyesha kupanda watu na kuzidi ilimu yao na kusitawi katika uhai wao, sio 
kufa. Na khitilafu hii lazima ipatikane katika kila uma wa watu wanaoienzi akili na fikira na 
raij nayo ndiyo dalili ya uhai wa uma huo. Na lazima ipatikane katika kila ungamano la watu 
wenye akili na utambuzi na huria ya kusema. Ama ile khitilafu inayokuja kwa ajili ya kuleta 
khitilafu tu au kutengana, haipatikani ila huutawanya uma huo mbali mbali na ukaubaraganya 
vibaya. Kudhihiri khitilafu hii ni alama ya ugonjwa wa uma huo, kinyume cha kudhihiri 
khitilafu ile. Ile ni alama ya uhai wa uma huo na siha yake nzuri. 

Na mfano wa khitilafu mbili hizi ni hii. Katika ile khitilafu nzuri iliyopatikana katika 
Uislamu ni kuwa wote hao waliokhitalifiana wametafikiana juu ya mambo namna haya. Kum- 
tii Mwenyezi Mungu na Mtumewe. Kuitikadi kuwa Qurani na Hadithi ndio msingi wa kutolea 
Hukumu na Sharia. Na wakikhitalifu Maimamu wawili au makadhi wawili, kila mmoja haoni 
kuwa rai yake na mas-ala aliyokhitalifu na mwenzake, ndiyo nguzd ya dini na akamfanya 
mwenziwe aliyemkhalifu kuwa ni mkhalifu wa dini. Bali kila mmcja huitolea rai yake hoja 
kamili na shabaha za haki, kisha akawawacha wenyewe watu watazame la kufuata katika hizo 
rai mbili na zaidi au wafuate zote. Na hivi ndivyo yalivyo madhehebu ya Kiislamu yaliyo 
madhehebu ya Kiislamu kweii 

Na katika ile khitilafu mbaya ya kudhuru ni kuwa ile khitilafu imo kwenye msingi wa 
dini na nguzo zake. Au kukhitari mwanachuoni wa Fiqh au wa Tasawuf au mufti au 
muongozi yoyote au mkaidi yoyote — akakhitari — rai yake katika ma-sala ambayo 
Mwenyezi Mungu wala Mtume wake hawakuyafanya kuwa ni ya msingi wa dini, akayafanya 
yeye — kwa migeuzogeuzo yake na mipachiko yake — kuwa ni mas-ala ya dini na 

akamhukumia ukafiri kila anayemkhalifu, na akafanya kikundi chake na kusema kwa kinywa 
kipana: “Uma Muslim ni huu, na asiyekuwamo humu ni wa Motoni.” Na akanadi tena: 
“Ingia katika kikundi hiki kama wewe Mwislamu kweii, na kama huingii basi si Mwislamu”. 
Basi khitilafu inayochukiwa ni kama hii. Ama ile ya awali ilitokea hata zama za Mtume, na 
Mtume akaikiri na kufurahi nayo. kwani ilikuwa inabashiri na kuonyesha kuwa uma huu una 
fahatnu na fikira na kuzingatia na kupima na kuwaza na kuwazua na kutafuta lililo ndilo na 
lenye maslaha, na kuwa wana hima ya dini yao na kuwa wanachukua yao katika dini yao si 
nje ya dini yao. Na uma unaokamata rai hii ya kuwa wajitahidi, lakini wasitoke na msingi na 
nguzo za dini yao, ili wawe pamoja na wawape fursa wenye akili kubwa saft na ilimu kubwa 
saft, na rai nzuri safi, na wenye . . . watumie jitihada zao katika kutafuta na kuhakikisha, bila 
ya kutoka nje ya mipaka ya dini, uma huu unastahiki kuandikwa habari zao kwa wino wa 
dhahabu. 

WALHAMDULILLAHI RABBIL ALAMIN. 

SAYYID ABUL A C LA MAUDUDI. 

FAHARISI YA SURA 


Sura (Jkurasa 

1. AL-FATIHAH 1 

2. AL-BAQARAH 5 

3. AALI-IMRAN 69 

4. AN-NISAA 102 

5. AL-MAIDAH 143 

6. AL-AN-AM 170 

7. AL-AARAF 199 

8. AL-ANFAL 235 

9. AT-TAWBA 250 

10. YUNUS 272 

11. HUD 290 

12. YUSUF 309 

13. AR-RAAD 325 

14. IBRAHIM 332 

15. AL-HIJR 339 

16. AN-NAHL 348 

17. BANl ISRAIL 364 

18. AL-KAHF 379 

19. MARYAM 394 

20. TA HA 403 

21. AL-ANBIYAA 415 

22. AL-HAJJ 426 

23. AL-MUUMINUN 436 

24. AN-NUR 446 

25. AL-FURQAN 456 

26. ASH-SHUARAA 464 

27. AN-NAML 478 

28. AL-QASAS 488 

29. AL-ANKABUUT 498 

30. AR-RUM 506 

31. LUQMAN 513 

32. AS-SAJDAH 518 

33. AL-AHZAB 522 

34. SABA 538 

35. FATIR 545 

36. YASYN 551 

37. AS-SAAFFAT 558 

38. SAD 570 

39. AZ-ZUMAR 578 

40. AL-MUUMIN 587 

41. HA-MYM-SAJDAH 597 

42. ASH-SHUURA 6 03 

43. AZ-ZUKHRUF 610 

44. AD-DUKHAN 618 

Sura Ukurasa 

45. AL-JATHIYAH 623 

46. AL-AHOAF 628 

47. MUHAMMAD 633 

48. AL-FAT-H 638 

49. AL-HUJURAT 644 

50. QAF 648 

51. ADH-DHAARIYAT 652 

52. AT-TUR 656 

53. AN-NAJM 660 

54. AL-QAMAR 665 

55. AR-RAHMAN 669 

56. AL-WAQIAH 674 

57. AL-HADYD 680 

58. AL-MUJADILAH 685 

59. AL-HASHR 689 

60. AL-MUMTAHINAH 693 

61. AS-SAFF 696 . 

62. AL-JUMUA 698 

63. AL*MUNAAFIQUN 70 1. 

64. AT-TAGHAABUN 703 

65. AT-TALAQ 706 

66. AT-7AHRYM . 709 

67. AL-MULK 712 

68. AL-QALAM 715 

69. AL-HAQQAH 719 

70. AL-MA’ARIJ 722 

71. NUH 725 

72. AL-JINN 728 

73. AL-MUZZAMMIL 731 

74. AL-MUDDATHTHIR 733 

75. AL-QIYAMA 737 

76. AD-DAHR 740 

77. AL-MURSALAT 743 

78. AN-NABAA 746 

79. AN-NAZIAT ' 749 

80. ABASA 752 

81. AT-TAKWYR 755 

82. AL-INFITAR 758 

83. AL-MUTAFFIFYN 760 

84. AL-1NSHIQAQ 763 

85. AL-BURUJ 765 

86. AT-TAR1Q 7 68 

87. AL-A’LAA 770 

88. AL-GHASHIYAH 772 

89. AL-FAJR 774 

90. AL-BALAD 777 

91. ASH-SHAMS 779 

Sura Ukurnsa 

92. AL-LAYL 78 J 

93. ADH-DHUHAA 783 

94. ALAM-NASHRAH 785 

95. AT-TYN 786 

96. AL-ALAQ 787 

97. AL-QADR 789 

98. AL-BAYYINAH 790 

99. AZ-ZILZAL 792 

100. AL-AADIYAT 793 

101. AL-QARIAH 794 

102. AT-TAKAATHUR 795 

J03. AL-ASR 796 

404. AL-HUMAZAH 797 

105. AL-FYL 798 

106. QURAYSH 799 

107. AL-MAUN 800 

108. AL-KAWTHAR 801 

109. AL-KAFIRUN 802 

110. AN-NASR 803 

111. AL-LAHAB 804 

112. AL-IKHLAS 805 

113 AL-FALAQ 806 

1 14. AN-NAAS 807 

FAHARISI YA JUZUU 


Ukurasa 


JUZUU 1 ALIF LAM MYM 

JUZUU 2 SAYAQULU 

JUZUU 3 TILKAR RUSULU ... 
JUZUU 4 LANTANALU 
JUZUU 5 WALMUHSANAT 

JUZUU 6 LA YUHIBB 

JUZUU 7 WA IDHASAMIUU ... 
JUZUU 8 WALAW ANNANA ... 
JUZUU 9 QAALAL MALAU ... 

JUZUU 10 WAALAMUU 

JUZUU II YAATADHIRUN 
JUZUU 12 WAMAA MIN DAABBA 
JUZUU 13 WAMAA UBARRIU ... 

JUZUU 14 RUBAMAA 

JUZUU 15 SUBHANA 

JUZUU 16 QALA ALAM 

JUZUU 17 IQTARABA 

JUZUU 18 QAD AFLAHA 

JUZUU 19 WA QALA 

JUZUU 20 AMMAN KHALAQ ... 

JUZUU 21 UTLU MAA 

JUZUU 22 WAMAN YAQNUT ... 
JUZUU 23 WAMAA LIYA 
JUZUU 24 FAMAN ADHLAMU ... 
JUZUU 25 ILAYHI YURADDU ... 
JUZUU 26 HAA MYM 


JUZUU 27 


QALA FAMAA KHATBUKUM 


JUZUU 28 QAD SAMIA ... 


JUZUU 29 TABARAKA 


JUZUU 30 AMMA ... 


I 

31 

59 

84 

109 

137 

162 

185 

213 

242 

265 

290 

317 

339 

364 

390 

415 

436 

458 

484 

503 

527 

553 

582 

602 

628 

654 

685 

712 

746 

